საქართველოს კათოლიკოს-პატრიარქის - ილია II-ის ლოცვა-კურთხევით, 1994 წელს წმინდა აბო თბილელის მარტვილობის ადგილას მისივე სახელობის ტაძრის მშენებლობა დაიწყო. ღვთის შეწევნით წმინდა აბოს ტაძარში უკვე მიმდინარეობს ღვთისმსახურება. აბო თბილელის სახელობის ტაძარს ოთხი ავტორი ჰყავს: ბიბლიოგრაფი ია გორგიშელი, ხელოვნებათმცოდნე ქეთევან აბაშიძე და არქიტექტორები: კრწანისის წმინდა ნიკოლოზის სახელობის ტაძრის წინამძღვარი დეკანოზი ბესარიონი (მენაბდე) და რევაზ ჯანაშია.


ივანიშვილმა რამდენიმე ადამიანის რჩევა გაითვალისწინა – MPRESS.GE ივანიშვილმა რამდენიმე ადამიანის რჩევა გაითვალისწინა „თავისუფალი დემოკრატების“ წევრი ნინო გოგუაძე მიიჩნევს, რომ პრემიერ-მინისტრი გიორგი კვირიკაშვილი გაცილებით უფრო ტაქტიანი და ცივილიზებული პრემიერი იქნება, ვიდრე ირაკლი ღარიბაშვილი იყო, მაგრამ დეპუტატის მოსაზრებით, ქვეყანაში მართვის სისტემა არ შეიცვლება, რადგან პროცესებს სასამართლო, პროკურატურა და უშიშროება მართავს. სამთავრობო ცვლილებებსა და მომავალი წლის პოლიტიკურ გეგმებზე, for.ge ფრაქცია „თავისუფალი დემოკრატების“ წევრს, ნინო გოგუაძეს ესაუბრა: როგორ აფასებთ, 2015 წელს როგორც პოლიტიკური თვალსაზრისით, ასევე ეკონომიკის კუთხით? – 2015 წელი ლარის გაუფასურებით დაიწყო, რაზეც მთავრობამ ადეკვატური პასუხი ვერ გასცა და ხელისუფლება ლარის დევალვაციას ხან მედიას აბრალებდა, ხან საზოგადოების ემოციას. ლარის კურსთან დაკავშირებით, პრეზიდენტმა საგანგებო სხდომაც კი დანიშნა, მაგრამ მთავრობამ ეკონომიკური კრიზისი ჯიუტად არ აღიარა, არანაირი გეგმა არ წარმოადგინა და გიორგი მარგველაშვილის მიერ მოწვეული საგანგებო სხდომაც კი ჩაშალა, რითაც ერთი მხრივ, ამ ინსტიტუტის მიმართ უპატივცემულობა გამოხატა, მეორე მხრივ, უარყოფის პოლიტიკა გააგრძელა. ყველამ ვიცით, რომ ქვეყანაში ეკონომიკური მდგომარეობა გაუარესებულია. მაღაზიებში შევდივართ და ვხედავთ, პროდუქტებზე ფასები ყოველდღიურად როგორ იზრდება და მოქალაქეებს გადასახადები გაუძვირდათ. ამ წელს ეკონომიკური უკუსვლა ერთ-ერთი დიდი გამოწვევა იყო. გაზაფხულზე რამდენიმე მინისტრი შეიცვალა და ყველას მოლოდინი ჰქონდა, რომ ეკონომიკური გუნდი შეიცვლებოდა, მაგრამ უმრავლესობამ თითქმის უცვლელი შემადგენლობა წარმოადგინა და მხოლოდ თავდაცვის, გარემოსა და სპორტის მინისტრები შეიცვალნენ, რაც სრულიად არაადეკვატური იყო. გამოწვევები კიდევ რა სფეროებში იყო? – ჩემთვის დიდი მოვლენა 13 ივნისი იყო, რადგან ყველა მივხვდით, სტიქიის წინაშე როგორი დაუცველები ვართ. ძალიან ბევრი ხარვეზი მთავრობის მუშაობაშიც გამოჩნდა და იმ დღეებში ბევრი ურთიერთბრალდება მოვისმინეთ. სამწუხაროდ, ამ სტიქიამაც კი, ვერ გაგვაერთიანა და ეს ყველაფერი პოლიტიკურ დაპირისპირებაში გადაიზარდა. ასევე უმნიშვნელოვანესი მოვლენა ვიზა-ლიბერაზალიზაცია იყო და ალბათ, პოლიტიკური გადაწყვეტილება მიღებული იქნება, რომ ჩვენმა მოქალაქეებმა ევროპაში უვიზოდ იმოგზაურონ. ჩვენი მოქალაქეები საკუთარი თვალით ნახავენ, თავისუფალ სივრცეში მოგზაურობა თუ რას ნიშნავს. ამის შედეგად კრემლის პროპაგანდისტური მანქანა დაინგრევა, რომელიც საქართველოში მუშაობს და რომელიც გვიმტკიცებს, რომ ყველანაირი უბედურება ევროპიდან მოდის. მთავრობაში განხორციელებულ საკადრო ცვლილებას როგორ აფასებთ? პრემიერის პოსტიდან და პოლიტიკიდან ირაკლი ღარიბაშვილის წასვლას რას უკავშირებთ? – ეს ჩემთვის წლის მოვლენა არ იყო. მთავრობა გვყავს, რომელიც რეალურად, მთავრობა არ არის. ასევე პრემიერ-მინისტრი გვყავდა, რომელიც პრემიერ-მინისტრი არ იყო, რადგან ყველა სტრატეგიულ გადაწყვეტილებას არაფორმალური მმართველი, ბიძინა ივანიშვილი იღებდა. ვერ დავიჯერებ, რომ პოსტიდან ღარიბაშვილის გაშვების თაობაზე გადაწყვეტილება ივანიშვილმა საკუთარი სურვილით, ერთპიროვნულად მიიღო. – ივანიშვილმა კოალიციაში შემავალი რამდენიმე ადამიანის რჩევა და მოთხოვნა გაითვალისწინა, რომ ღარიბაშვილის პრემიერობა და მისი სიის პირველი ნომრობა კოალიციას არჩევნებში გამარჯვების შანსს არ უტოვებდა. მან ეს მოთხოვნა გაითვალისწინა და ღარიბაშვილი პოსტიდან ამიტომ მოხსნა. კოალიციაში მსგავსი მოთხოვნის დაყენება ვის შეეძლო? ივანიშვილი ვის რჩევებს ითვალისწინებს? შეიძლება, ეს ძალა „რესპუბლიკური პარტია“, კერძოდ კი, დავით უსუფაშვილი ყოფილიყო? – ეს არ ვიცი. მეტს ვერაფერს გეტყვით. სხვათა შორის, ბატონმა ბიძინამ რაციონალური არგუმენტების მოსმენა და გაზიარება იცის. დარწმუნებული ვარ, რომ მას ეს რაციონალური არგუმენტები მიაწოდეს, მაგრამ ეს ვისი მხრიდან მოხდა, არ ვიცი. მას რეალობისთვის თვალის გასწორება მოუწია და მან ღარიბაშვილი მოხსნა. კოალიციის უმრავლესობისთვის ეს გადაწყვეტილება მოულოდნელი იყო, რითაც კიდევ ერთხელ ის გამოჩნდა, რომ ისეთი უმრავლესობა გვყავს, რომელმაც პრემიერ-მინისტრად გიორგი კვირიკაშვილი ფორმალურად წარადგინა და მათ ამ საკითხზე არც უმსჯელიათ. მათ ეს კანდიდატურა მიაწოდეს და ფორმალურად წაიკითხეს, რაც სამწუხაროდ, იმას აჩვენებს, ჩვენთან ინსტიტუტები და მათ შორის პარლამენტი როგორ მუშაობს. გიორგი კვირიკაშვილი რამდენად წარმატებული და დამოუკიდებელი პრემიერი იქნება? – იმ სამარცხვინო კამპანიაში, რომელიც პრეზიდენტის წინააღმდეგ მიმდინარეობდა, კვირიკაშვილი და სერგეენკო უმრავლესობისგან განსხვავებით არ ჩართულან. ალბათ, გახსოვთ, უმრავლესობის წევრები როგორ დაეწყობოდნენ და პრეზიდენტს როგორი ეპითეტებით მოიხსენიებდნენ. პიროვნულად ამ გუნდიდან კვირიკაშვილს ამით გამოვარჩევ. მან სიტყვის თავისუფლებაზე განსხვავებული პოზიცია დააფიქსირა და ესეც მნიშვნელოვანი იყო, მაგრამ ზოგჯერ, მართვის სისტემა ადამიანებს ცვლის ან უკეთესობისკენ, ან უარესობისკენ. ვერ დავიჯერებ, რომ კვირიკაშვილი სრულიად დამოუკიდებელი იქნება. ანუ, თქვენ ამბობთ, რომ კვირიკაშვილი ივანიშვილის გავლენის ქვეშ იქნება? – ბატონ ბიძინას, რაციონალური არგუმენტის მოსმენის უნარი აქვს და კვირიკაშვილი გაცილებით უფრო რაციონალური აზროვნების ადამიანია, ვიდრე ღარიბაშვილი იყო. ის ასევე გაცილებით უფრო გაწონასწორებული ადამიანია. კვირიკაშვილისთვის სიძულვილის ენა უცხოა და ის საშინელი პოლიტიკური ტემპერატურის დაწევას შეეცდება, მაგრამ სასამართლო მურუსიძეს ჩააბარეს, პროკურატურა შოთაძეს, ხოლო უშიშროება თვითმართველობას მართავს. არ მგონია, რომ კვირიკაშვილს ამ საშინელ პროცესებთან გამკლავება ხელეწიფება. ვნახოთ, რას იზამს. დარწმუნებული ვარ, რომ კვირიკაშვილი გაცილებით უფრო ტაქტიანი და ცივილიზებული პრემიერი იქნება, მაგრამ მართვის სისტემა არ შეიცვლება, რადგან პროცესებს სასამართლო, პროკურატურა და უშიშროება მართავს. პრემიერმა არ გამორიცხა, რომ გაზაფხულზე, მთავრობაში საკადრო ცვლილებები განახორციელოს. ვინ უნდა დატოვოს მინისტრის პოსტი? – მე თუ მკითხავთ, ყველა მინისტრი უნდა გადადგეს, რადგან წინასვლა არც ერთი მიმართულებით არ გვაქვს. რაც შეეხება თქვენს პარტიას, 2016 წელს, რას აპირებთ? – არაერთხელ დავამტკიცეთ, რომ ღირებულებებისა და პრინციპების ერთგული, პროდასავლური ძალა ვართ. საარჩევნო პროგრამაზე ყველა მიმართულებით ვმუშაობთ და 2016 წლის საპარლამენტო არჩევნებზე მარტო წარვსდგებით. NDI-ს ბოლო კვლევების მიხედვით, 9 პროცენტი გქონდათ და ეს მაჩვენებელი გაკმაყოფილებთ? – მთავარი ტენდენციაა, რომ მზარდი რეიტინგი გვაქვს. მეორე არჩევანით პირველ ადგილზე ვართ. ამასთანავე, ამომრჩევლის 60 პროცენტი არსებობს, რომელსაც გადაწყვეტილება მიღებული არ აქვს, ხმას ვის მისცემს. ეს ის ადამიანები არიან, რომელთაც გააზრებული არჩევანის გაკეთება სჭირდებათ. საქართველოში ადამიანები უკვე მიხვდნენ, რომ არჩევნები სპორტი არ არის და ისინი ვინმესკენ კი არ არიან, არამედ ისინი საკუთარი ცხოვრების ოთხ წელს განსაზღვრავენ. 60 პროცენტის უმტესს ნაწილს დავუმტკიცებთ, რომ არჩევანი ჩვენს სასიკეთოდ გააკეთონ, რათა მათი ცხოვრება უკეთესობისკენ წავიდეს. პოლიტიკურ კულუარებში თქვენს პარტიაში არსებულ დაპირისპირებაზე საუბრობენ და ითქვა, რომ შესაძლოა, პარტია თქვენ ან ვიქტორ დოლიძემ დატოვოთ. ეს რამდენად მოსალოდნელია? – ჩვენ მეგობრების გუნდი ვართ და არანაირი დაპირისპირება არ გვქონია. ამ საკითხზე სერიოზული ლაპარაკიც კი არ მინდა. და ბოლოს, წლის პოლიტიკური ფიგურა ვინ არის? აქამდე ვფიქრობდი, რომ პოლიტიკური ფიგურა მოსამართლე ურთმელიძე იყო, მაგრამ მას კონკურენტი გამოუჩნდა და მურუსიძით ჩავანაცვლებ. მიკროავტობუსებში მხოლოდ გოგა ხაინდრავას კუთვნილი რადიო იმაუწყებლებს


პაატა ცინცაძე: ჩემი ღრმა რწმენით გაზპრომთან საუბარი აბსოლუტურად სწორი ნაბიჯია – IPRESS.GE პაატა ცინცაძე: ჩემი ღრმა რწმენით გაზპრომთან საუბარი აბსოლუტურად სწორი ნაბიჯია დამატების თარიღი 16:45, 21 ოქტომბერი, 2015 790 ერგეტიკის ექსპერტი პაატა ცინცაძე მიიჩნევს, რომ ენერგეტიკის მინისტრმა კახა კალაძემ ყველა ქვეყანას უნდა ესაუბროს, მათ შორის რუსეთსაც, რათა ქვეყნის ენერგეტიკულ სტაბილურობაზე იზრუნოს. „ბოლო 10 წელია ჩვენ სისტემატიურად ვიღებთ გაზს რუსეთიდან, როგორც სატრანზიტოს, რომელსაც რუსეთი აწვდის სომხეთს, ასევე დამატებით ვყიდულობდით. რაც შეეხება იმას, თუ რამდენად სწორია ის ნაბიჯი, რომელიც ენერგეტიკის მინისტრმა გადადგა და გაზპრომს დაელაპარაკა – ჩემი ღრმა რწმენით ეს აბსოლუტურად სწორი ნაბიჯია. ენერგეტიკის მინისტრი ყველა ქვეყანას უნდა ესაუბროს და იზრუნოს ქვეყნის ენერგეტიკულ სტაბილურობაზე, რაც მისი პიდაპირი მოვალეობაა, შესაბამისად მის ამ ნაბიჯს მე მივესალმები“, – განაცხადა ცინცაძემ. მისი თქმით, ეს ჯერ საუბრის დასაწყისია, ქვეყნებმად უნდა დააყენონ პირობები და თუ ეს საქართველოსვთის მისაღები იქნება, ქვეყანამ რუსეთიდან ბუნებრივი აირი უნდა მიიღოს. „რაც შეეხება პოლიტიკურ ნაწილს, აქ ჯერ-ჯერობით კონტრაქტზე არაა საუბარი. როგორც მე ვიცი, ეს ჯერ საუბრის დასაწყისია, სადაც მხარეები პირობებს დააყენებენ და ეს თუ მისაღები იქნება, საქართველოსთვის რატომ არ უნდა მივიღოთ რუსეთიდან გაზი? მთელი ევროპას იღებს გაზს მისგან. 2005-2008 წლებში თითქმის მილიარდ კუბამეტრ გაზს ვყიდულობდით რუსეთიდან“,- განაცხადა ცინცაძემ. ენერგეტიკის აკადემიის პრეზიდიუმის წევრი მიიჩნევს, რომ ხელისუფლებამ ბუნებირვი აირის ყველა პოტენციურ მომწოდებელთან უნდა ისაუბროს, მათ შორის აზერბაიჯანთან, რუსეთთან და ირანთან. „დივერსიფიცირებაა სწორედ ის, რომ რუსეთიდანაც იყიდო, აზერბაიჯანიდანაც და ასევე ირანიდანაც. რაც შეეხება ირანს, მისკენ დასავლეთი მოტრიალდა და რატომაც არ უნდა ვიყიდოთ ირანისგანა?! სრულიად სწორი ნაბიაჯია, რომ ვისაუბროთ ყველა პოტენციურ მომწოდებელთან და არ უნდა გვეშინოდეს, რომ ამით არსებულ მომწოდებელს გავაღიზიანებთ. აზერბაიჯანი უახლოეს წარსულში თავად ყიდულობდა რუსეთიდან გაზს. რუსეთი რომ სანდო პარტნიორი არაა ამას თქმა არ უნდა, მაგრამ ის რომ გაზის ერთ-ერთი უმსხვილესი მომწოდებელია მსოფლიოში, ამასაც თქმა არ უნდა. ჩვენ უნდა ვეცადოთ, რომ ეს გაზი, კარგი პირობებით მივიღოთ. საუბრის დაწყება აუცილებელი, სწორი და კარგია. თუ იქ პოლიტიკური დამოუკიდებლობა სასწორზე უნდა დაიდოს, ამაზე დღევანდელი ხელისუფლება არ წავა, ამაში დარწმუნებული ვარ“, – განაცხადა ცინცაძემ. მისი თქმით, ბუნებრივი აირის შემოტანის საკითხი პოლიტიკურ ჭრილში არ უნდა გადაიზარდოს. „რაც შეეხება აზერბაიჯანს, ძალიანაც რომ მოვინდომოთ, ვერ შევაქცევთ ზურგს, იმიტომ, რომ იმ გაზსადენით, რომლიდანაც ჩვენ რუსეთიდან ვყიდულობთ, საკმარის გაზს ვერ მივიღებთ, რადგან ის გაზსადენი ორ ქვეყანას ემსახურება. სომხეთს დაახლოებით 2 მილიარდზე მეტი ესაჭიროება, ჩვენ დაახლოებით 2,5 მილიარდი. 4,5 მილიარდის მიღება იმ გაზსადენით, რომელიც დღეს ჩვენ გვაქვს, რეაბილიტაციის გარეშე შეუძლებელია. ის, რომ აზერბაიჯანს ზურგი შევაქციოთ, აბსოლუტურად გამორიცხულია, მინიმუმ 800 მილიონი კუბურიმეტრი გაზი აზერბაიჯანიდან უნდა მივიღოთ, რადგან ეს ტრანზიტის საფასურია, ასევე ხელშეკრულებით გათვალისწინებული შეღავათიანი გაზი, ამას არავინ დაარღვევს. რაც მეტი არჩევანი გვექნება, ჩვენთვის კარგია. ეს არავითარ შემთხვევაში არ უნდა გადავიდეს პოლიტიკაში, ესაა წმინდა ენერგეტიკული საკითხი და ბიზნესი. თუ ჩვენ მოვახერხებთ იმას, რომ გვეყოლება არა ერთი, არამედ სამი მომწოდებელი, ირანს ვგულისხმობ, ჩვენ ბედს ძაღლი არ დაჰყებს“,- განაცხადა ცინცაძემ. აჭარის მაუწყებლის ერთმა მრჩეველმა დირექტორისთვის უნდობლობის გამოცხადების საკითხი...


ალმასი ალმასი (არაბ. ألماس, ’almās, თურქ. elmas, მოდის არაბულიდან ძვ.-ბერძნ. ἀδάuaς — «გაუტეხელი») — მინერალი, ნახშირბადის კუბური ალოტროპიული ფორმა. ნორმალურ პირობებში მეტასტაბილურია და შეუძლია იარსებოს განუსაზღვრელად დიდი ხანი, და შეუძლია გადავიდეს სტაბილურ გრაფიტში მხოლოდ გახურებისას. ფიზიკო-მექანიკური თვისებები[რედაქტირება] ალმასის მთავარი განმასხვავებელი თვისებებია — მინერალებს შორის სიმაგრის ყველაზე მაღალი მაჩვენებელი, თბოგამტარობის ყველაზე მაღალი მაჩვენებელი მაგარ სხეულებს შორის 900—2300 ვტ/(მ•K)[1], მაღალი გარდატეხის მაჩვენებელი და სინათლის დისპერსია. ალმასი წარმოადგენს დიელექტრიკს. ალმასს აქვს ჰაერზე რკინასთან ძალიან დაბალი ხახუნის კოეფიციენტი — მხოლოდ 0,1, რაც გამოწვეულია კრისტალის ზედაპირზე ადსორბირებული აირის თხელი აპკის წარმოქმნით, რომელიც ასრულებს თავისებური საპოხის ფუნქციას. როდესაც ასეთი აპკები არ წარმოიქმნება, ხახუნის კოეფიციენტი იზრდება და აღწევს 0,5—0,55. მაღალი სიმაგრე განაპირობებს ალმასის განსაკუთრებულ ხანგამძლეობას ცვეთაზე. ალმასისათვის ასევე დამახასიათებელია ყველაზე მაღალი (სხვა ცნობილ მინერალებთან შედარებით) დრეკადობის მოდული და ყველაზე დაბალი შეკუმშვის კოეფიციეტი. კრისტალის ენერგია შეადგენს 105 ჯ/გ-ატ, კავშირის ენერგია 700 ჯ/გ-ატ — კრისტალის ენერგიაზე 1 %-ზე ნაკლები. ალმასისი დნობის ტემპერატურა შეადგენს 3700—4000 °C. ჰაერზე ალმასი იწვის 850—1000 °C-ზე, ხოლო სუფთა ჟანგბადის ნაკადში იწვის სუსტი-ცისფერი ალით 720—800 °C-ზე, და საბოლოოდ მთლიანად გარდაიქმნება ნახშირორჟანგის აირად. 2000 °C-მდე გახურებისას ჰაერის გარეშე ალმასი გადადის გრაფიტში 15-30 წუთში [2]. უფერო ალმასის კრისტალების გარდატეხის საშუალო მაჩვენებელი ყვითელ ფერში ტოლია მიახლოებით 2,417, ხოლო სპექტრის სხვადასხვა ფერებისათვის ვარირებს 2,402-დან (წითელისათვის) 2,465-მდე (იისფრამდე). კრისტალის თვისებას დაშალოს თეთრი შუქი ცალკე შემადგენლებად სინათლის დისპერსია ეწოდება. ალმასის ერთერთ მთავარ თვისებას წარმოადგენს ლუმინესცენცია. მზის სინათლის და განსაკუთრებით კათოდური შუქის ზემოქმედებით, ულტრაიისფერი და რენტგენის სხივები ალმასი იწყებს ლუმინესცირებას — ანათებს სხვადასხვა ფერებით. კათოდური და რენტგენური გამოსხივების ზემოქმედებით ანათებენ ალმასის ყველა სახეობები, ხოლო ულტრაიისფერის ზემოქმედებით ანათებს — მხოლოდ რამდენიმე. რენტგენოლუმინესცენცია ფართოდ გამოიყენება პრაქტიკაში ალმასის მოსაპოვებლად ქანებიდან. გარდატეხის მაღალი მაჩვენებელი, მაღალი გამჭვირვალობით და გარდატეხის მაჩვენებლის საკმარისი დისპერსიით (ფერების თამაში) ალმასს ხდის ერთერთ ყველაზე ძვირფას ქვად (ზურმუხტთან და ლალთან ერთად, რომლებიც მეტოქეობენ ალმასთან ღირებულებაში. ალმასი ბუნებრივ მდგომარეობაში არ ითვლება ლამაზად. ალმასს სილამაზეს ანიჭებს მისი წახნაგების დამუშავება, რომელიც ქმნის პირობებს შიდა მრავალჯერადი არეკვლისათვის. დამუშავებულ ალმასს უწოდებენ ბრიალიანტს. სტრუქტურა[რედაქტირება] კუბური სინგონია, კრისტალური მესერი — კუბური წახნაგცენტრირებული, a = 0,357 ნმ, z = 4, სივრცული ჯგუფი Fd3m (გერმან — მოგენის მიხედვით). ნახშირბადის ატომები ალმასში არიან შემდეგ მდგომარეობაში sp3-ჰიბრიდიზაციით. ნახშირბადის ყოველი ატომი ალმასის სტრუქტურაში მდებარეობს ტეტრაედრის ცენტრში, რომლის წვეროებს წარმოადგენენ უახლოესი ოთხი ატომი. სწორედ ნახშირბადის ატომების მტკიცე კავშირი ხსნის ალმასის მაღალ სიმაგრეს. შეფერილობა[რედაქტირება] საიუველირო ალმასების უმრავლესობა - არის ყვითელი და ყავისფერი ფერის. მოყვითალო ელფერის ალმასებისათვის დამახასიათებელია სტრუქტურის დეფექტები H −3. ამ დეფექტების კონცენტრაციის მიხედვით ყვითელის ელფერი შეიძლება იყოს ძლივს შესამჩნევიდან ნათლად ხილულამდე. უფერო ალმასებში, იქ სადაც სპექტროფოტომეტრითაც ვერ ხერხდება H −3 დეფექტების არსებობის დაფიქსირება, ისინი შეიძლება მაინც არსებობდნენ, თუკი არის ცისფერი ლუმინესცენცია. გამოკვლეული ალმასების 10—12 % ნათლად ხილული მოყვითალო ელფერით, რაც მიანიშნებს H −3 ცენტრების არსებობაზე, არ ჰქონდათ ცისფერი ლუმინესცენცია ან იყო შესუსტებული. ეს გამოწვეულია ალმასის სტრუქტურებში მინარევების არსებობით, რაც იწვევს ლუმინესცენციის ჩაქრობას. H −3 ცენტრის მნიშვნელოვან ოპტიკურ თვისებას წარმოადგენს ის, რომ ლუმინესცენციის ცისფერი ფერი წარმოადგენს ყვითელი შეფერილობის ელფერის დამატებას. ეს ნიშნავს, რომ მხედველობითი რეაქციების ტოლობისას ამ ელფერის გამოსხივების ინტენსივობასთან მათი ჯამური რეაქცია შემფასებლის თვალზე იქნება იგივე, როგორც უფერო (თეთრი) გამოსხივებისაგან; ანუ გარკვეულ პირობებში ყვითელი შეფერილობის ელფერი კომპენსირდება ცისფერი ფერის ლუმინესცენციით. საერთო შემთხვევაში არსებობს უთანასწორობა შეფერილობების ინტენსივობაში ზონებით და უთანასწორობა ვიზუალურ რეაქციაზე ყვითელი ფერის შეფერილობასა და ცისფერი ფერის ლუმინესცენციას შორის. შეიძლება განვიხილოთ ლუმინესცენცია როგორც ყვითელი შეფერილობის «კომპენსაციის» ფაქტორი, რომელიც მოქმედებს ნიშანი «პლუსით» ან «მინუსით». აქედან გამომდინარეობს მთელი რიგი პრაქტიკული დასკვნები, ალმასის შეფასებისათვის მნიშვნელოვანი მთელი რიგი ასპექტებისთვის და მათი მონიშვნა დახერხვის დაწყებამდე. საჭიროა გათვალისწინებული იქნას თვალზე ერთობლივი ზემოქმედება ყვითელი ფერის და ლუმინესცენციის ცისფერი შეფერილობის დამხარისხებელზე. ამიტომაც პირველი ფერის ალმასები იყოფა, იმ ჯგუფად რომელთაგან შეიძლება მიღებული იქნას უმაღლესი ხარისხის ბრილიანტები, და იმ ჯგუფად, რომელთაგან ვერ იქნება მიღებული. კრისტალების თავდაპირველი კონტროლისას ყველასაგან გამოსარჩევია ყველა ალმასი რომელსაც არ გააჩნია ლუმინესცენცია და არააქვს ყვითელი ელფერი (დასაშვებია მცირე ყავისფერი შეფერილობა) და გაშვების 70 %-ზე მეტი. ეს ალმასები შეიძლება განხილულ იქნან როგორც საწყისი კრისტალები 1,2 ფერის ბრილიანტების მისაღებად. მათი რაოდენობა აღწევს მთლიანი რაოდენობის არაუმეტეს 1—3 %[3]. ყოველი ფერადი ბრილიანტი - წარმოადგენს ბუნების უნიკალურ შემოქმედებას. არსებობენ ალმასების იშვიათი ფერები: ვარდისფერი, ლურჯი, მწვანე და წითელიც კი[4]. ზოგიერთი ფერადი ბრილიანტის მაგალითები: ალმასების დიაგნოსტიკა[რედაქტირება] იმისათვის რომ გავარჩიოთ ნამდვილი ალმასი მისი იმიტაციისაგან, გამოიყენება სპეციალური «ალმასის ცეცი», რომელიც ზომავს გამოსაკვლევი ქვის თბოგამტარობას. ალმას გააჩნია რამდენჯერმე მაღალი თბოგამტარობა ვიდრე მის იმიტაციებს. ამას გარდა, გამოიყენება ალმასის კარგი დასველების უნარი ცხიმით: ფლომასტერი რომელშიც სპეციალური მელანია, ალმასის ზედაპირზე ტოვებს უწყვეტ ხაზს, ეს როცა იმიტაციის ზედაპირზე ის იშლება ცალკე წვეთებად[5]. ალმასების არსებობა ბუნებაში[რედაქტირება] ალმასი — არის იშვიათი, მაგრამ ამასთან ძალიან ფართოდ გავრცელებული მინერალი. ალმასების სამრეწველო საბადოები ცნობილია ყველა კონტინენტზე, ანტარქტიდის გარდა. ცნობილია საბადოების რამდენიმე სახეობა. უკვე რამდენიმე ათასწლეულის წინ ალმასებს სამრეწველო მასშტაბით მოიპოვებდნენ ქვიშრობ საბადოებში. მხოლოდ XIX საუკუნეში, როდესაც პირველად იქნა აღმოჩენილი ალმასმატარებელი კიმბერლიტის მილები, ნათელი გახდა, რომ ალმასები არ წარმოიქმნებიან მდინარის დანალექებში. ალმასების წარმოშობაზე და წლოვანებაზე აქამდე არაა ზუსტი მეცნიერული მონაცემები. მეცნიერები ემხრობიან სხვადასხვა ჰიპითეზებს — მაგმატიკურს, მანტიურს, მეტეორიტულს, ფლუიდურს, არის რამდენიმე ეგზოტიკური თეორიაც. უმრავლესობა კი იხრება მაგმატიკურ და მანტიური თეორიებისაკენ, იმით რომ ნახშირბადის ატომები მაღალი წნევის დროს (როგორც წესი, 50000 ატმოსფერო) დიდ სიღრმეზე (მაგალითად 200 კმ) ქმნიან კუბურ კრისტალურ მესერს — ანუ ალმასს. ქვები გამოდის ზედაპირზე ვულკანური მაგმის დახმარებით ეგრეთ წოდებული «აფეთქების მილის» ფორმირებისას. ალმასების წლოვანება, ზოგო მკვლევარის მონაცემებით, შეიძლება იყოს 100 მილიონიდან 2,5 მილიარდ წლამდე. ცნობილია მეტეორიტული ალმასებიც, არამიწიური, შესაძლებელია — მზემდელი, წარმოშობის. ალმასები ასევე წარმოიქმნებიან მოზრდილი მეტეორიტების ჩამოვარდნისას დარტყმითი მეტამორფიზმის მეშვეობით, მაგალითად, პოპიგაის ასტრობლემაში ციმბირის ჩრდილოეთით. ამას გარდა, ალმასები ნაპოვნი იქნა სახურავ, ზედა ქანებში, ზემაღალი წნევის მეტამორფიზმის ასოციაციებში, მაგალითად ყუმდიყულის ალმასების საბადოში კოკჩეტავის მასივში რომელიც ყაზახეთშია. იმპაქტური, და მეტამორფული ალმასები ზოგჯერ ქმნიან საკმაოდ მასშტაბურ საბადოებს, დიდი მარაგითა და მაღალი კონცენტრაციით. მაგრამ ასეთი ტიპის საბადოებში ალმასები იმდენად პატარებია რომ მათ არ აქვთ სამრეწველო მნიშვნელობა. საბადოები და მოპოვება[რედაქტირება] ალმასების სამრეწველო საბადოები დაკავშირებული არიან კიმბერლიტურ და ლამპროიტულ მილებთან. ამ ტიპის ძირითადი საბადოები ცნობილია აფრიკაში, რუსეთში, ავსტრალიაში და კანადაში. კიმბერლიური პროცესის მასალათა მიხედვით, ალმასების მსოფლიო მოპოვება 2008 წელს ღირებულებაში შეადგინა $12,732 მლრდ. (გაიზარდა 6,7 %-ით წინა წელზე შედარებით). კომპანია «დე ბირსის» შეფასებით, 2004 წელს ალმასების მოპოვება (ღირებულების გამოსახულებით) ლიდერ-ქვეყნებში შეადგინა: - ბოტსვანა — 2,9 მლრდ დოლ.; - რუსეთი — 2 მლრდ დოლ.; - კანადა — 1,4 მლრდ დოლ.; - სარ — 1,3 მლრდ დოლ.; - ანგოლა — 1,2 მლრდ დოლ.; - ნამიბია — 0,7 მლრდ დოლ. ალმასების ძებნას რუსეთში აწარმოებდნენ თითქმის საუკუნე ნახევრის განმავლობაში მაგრამ მხოლოდ მეოზე საუკუნის 50-იან წლებში იქნა აღმოჩენილი ალმასების უმდიდრესი ძარღვული საბადოები იაკუტიაში. ნ. სარსადსკიხის კვლევების საფუძველზე 1954 წლის 21 აგვისტოს გეოლოგმა ლარისა პაპუგაევამ აღმოაჩინა პირველი კიმბერლიტური მილი სამხრეთ აფრიკის საზღვრებს გარეთ[6][7]. მისი სახელწოდება სიმბოლური იყო — «ცისკარი». მეორე მსოფლიო ომის შემდეგ აღმოჩენილი იქნა დიდი საბადოები მილი «მშვიდობა», მილი «უდაჩნაია». ასეთმა აღმოჩენებმა საფუძველი მისცა ალმასის სამრეწველო მოპოვებას სსრკ-ში. ეხლა რუსეთში მოპოვებული ალმასების ლომის წილი მოდის იაკუტიის სამთო კომბინატზე. სინთეთიკური ალმასები[რედაქტირება] წინაპირობა და ცდები[რედაქტირება] 1694 წელს იტალიელი მეცნიერებმა ჯ. ავერანიმ და კ.-ა. ტარჯონიმ ორი მცირე ალმასის შედუღების ცდისას ერთ დიდ ალმასად აღმოაჩინეს, რომ ძლიერი გახურებისას ალმასი იწვის, როგორც ნახშირი. 1772 წელს ანტუან ლავუაზიემ დაადგინა, რომ ალმასის დაწვისას წარმოიქმნება ნახშირბადის დიოქსიდი[8]. 1814 წელს გემფრი დევიმ და მაიკლ ფარადეიმ საბოლოოდ დაამტკიცეს, რომ ალმასი წარმოადგენს ნახშირისა და გრაფიტის ქიმიურ ნათესავს. ამ აღმოაჩენამ მეცნიერებს უბიძგა ხელოვნური ალმასის შექმნისაკენ. პირველი ცდები ამ მიმართულებით გაკეთდა 1823 წელს ხარკოვის უნივერსიტეტის დამაარსებლის ვასილ კარაზინის მიერ, რომელმაც მერქნის მშრალი გამოხდის დროს მაღალი გახურებისას მიიღო მყარი უცნობი ნივთიერების კრისტალები. 1893 წელს პროფესორმა ხრუშჩოვმა გამდნარი ვერცხლის სწრაფი გაცივებისას გაჯერებული ნახშირბადით ასევე მიიღო კრისტალები, რომლებიც ჩხაპნიდა მინასა კორუნდს. მისი ცდა წარმატებით იქნა განმეორებული ანრი მუასანის მიერ, რომელმაც ვერცხლი რკინით შეცვალა. მოგვიანებით გამოირკვა, რომ ამ ცდისას სინთეზირებით მიღებული იქნა არა ალმასი, არამედ სილიციუმის კარბიდი (მუასანიტი), რომელსაც აქვს ალმასთან ახლოს მყოფი თვისებები[9]. 1879 წელს შოტლანდიელმა ქიმიკოსმა ჯეიმს ჰენეიმ აღმოაჩინა, რომ ტუტე ლითონების ურთიერთქმედებით ორგანულ ნივთიერებებთან გამოიყოფა ნახშირბადი გრაფიტის ფანტელების სახით და ივარაუდა, რომ მსგავსი რეაქციების ჩატარებისას მაღალი წნევის პირობებში ნახშირბადი შეიძლება კრისტალიზირებულიყო ალმასის ფორმით. მთელი რიგი ექსპერიმენტების შემდეგ, სადაც პარაფინის, აბუსალათინის ზეთის და ლითიუმის ნარევს დიდი ხნის განმავლობაში აყოვნებენ დალუქულ, სიწითლემდე გახურებულ ფოლადის მილში, მან შეძლო მიეღო რამდენიმე კრისტალი, დამოუკიდებელი კვლევის შემდეგ დადასტურდა რომ ისინი ალმასებია. მეცნიერულ სამყაროში მისი აღმოჩენა არ იქნა აღიარებული, რადგანაც ითვლებოდა, რომ ალმასი არ შეიძლება წარმოქმნილიყო ასეთი დაბალი წნევისა და ტემპერატურის პირობებში[10]. ჰენეის კვლევებისა და ცდების განმეორებით ჩატარებისას 1943 წელს რენტგენური ანალიზის გამოყენებით დამტკიცდა რომ გამოყოფილი კრისტალები ნაღდად ალმასია, მაგრამ პროფესორ კ. ლონსდეილმა, რომელიც ატარებდა ანალიზს, ისევ განაცხადა, რომ ჰენეის ექსპერიმენტები წარმოადგენენ მისტიფიკაციას[11]. სინთეზი[რედაქტირება] 1961 წელს გამოჩნდა ფირმა «DuPont» პირველი პუბლიკაციები ალმასის მიღების იდეის რეალიზაციის შესახებ, გრაფიტიდან პირდაპირი ფაზური გადასლის გზით. სინთეზი ხდება აფეთქების ენერგიის გამოყენებით[12], ან უშუალოდ ასაფეთქებელი ნივთიერებების აფეთქების პროდუქტებისაგან, უარყოფითი ჟანგბადის ბალანსით (შაბალინის ნამუშევარი), განსაკუთრებულად ხელსაყრელია ალმასების მიღება ტროტილით. ეს ყველაზე იაფი ხერხია ალმასების მისაღებად, მაგრამ, «აფეთქების ალმასები» ძალიან პატარებია და შეიძლება მხოლოდ გამოყენებული იქნას აბრაზივებში და დეპონირებისთვის. ეხლა არსებობს სინთეთიკური ალმასების მსხვილი სამრეწველო საწარმოები, რომლებიც უზრუნველყოფენ მოთხოვნებს აბრაზიულ მასალებში. სინთეზისათვის გამოიყენებარამდენიმე ხერხი. ერთი მათგანი მდგომარეობს ნიკელი-მანგანუმის მაღალნახშირბადიანი შენადნობის მომზადებაში და მის გაცივებაში მაღალი წნევის ქვეშ მაგარი შენადნობების ფორმებში. კრისტალიზირებულ მცირე ალმასებს აცილებენ მეტალური მატრიცის გახსნით მჟავების ნარევებში. თანამედროვე მეთოდები ალმასების მიღებისათვის გამოიყენება[13] გაზის გარემოს, რომელიც შედგება 95 % წყალბადისაგან და 5 % ნახშირბადშემცველი აირისაგან (პროპანი, აცეტილენი), ასევე მაღალი სიხშირის პლაზმისაგან, რომელიც კონცენტრირებულია ძირში, სადაც იქმნება ალმასები. აირის ტემპერატურა 700—850 °C წნევა კი ოცდაათჯერ ნაკლებია ატმოსფერულზე. სინთეზის ტექნოლოგიიდან გამომდინარე, ალმასების გაზრდის სიჩქარე 7-დან 180 მკმ/საათამდე იზრდება. გამოყენება[რედაქტირება] ალმასი უკვე რამდენიმე ასწლეულია რაც წარმოადგენს ყველაზე პოპულარულ და ძვირადღირებულ ძვირფას ქვას. იმ დროს როცა სხვა ძვირფას ქვებზე ფასი მერყეობს და განისაზღვრება მოდის მიხედვით, ალმასზე ფასი წარმოადგენს სტაბილურს. მნიშვნელოვან წილად ალმასის მდგომარეობის მდგრადობა განპირობებულია მისი ბაზრის მაღალი მონოპოლიურობით. ფირმა «დე ბირსი», რომელზეც მოდის მსოფლიო მოპოვეის 50 %, ამუშავებს საბადოებს ბოტსვანაში, სარ, ნამიბიაში და ტანზანიაში. 2000 წლამდე ბაზარზე დომინირებდა «დე ბირსის» ცენტრალური გასაღების ორგანიზაცია (ცგო), რომელიც გრძელვადიანი შეთანხმებებით ისყიდავდა ალმასებს როგორც თვითონ «დე ბირსისათვის», ისე სხვა მსხვილი მწარმოებელისაგან — რუსეთისაგან, ავსტრალიისაგან, ზაირისაგან, ანგოლისაგან და ამით აკონტროლებდა მსოფლიო მოპოვების 80 %. იმ პერიოდში როდესაც წინადადება მეტი იყო ვიდრე მოთხოვნა ცგო «ჭარბ» ალმასებს ინახავდა რეზერვში, რითაც აფერხებდა მის გაიაფებას. XX საუკუნის 90-იან წლებში ბრილიანტის საიუველირო სამკაულის მოთხოვნის შემცირებამ და ალმასების მოპოვების ზრდამ, გამოიწვია ცგო-ს მარაგის ზრდა. რადგანაც არ ჰქონდა მარაგის ზრდის ფინანსური შესაძლებლობა, ცგო წავიდა რამდენჯერმე ფასების დაწევაზე, რამაც გამოიწვია მთელი რიგი ალმასმომპოვებელი ფირმების უკმაყოფილობა და მათთან ვაჭრობის გაწყვეტა. 1996 წ. გრძელვადიანი შეთანხმება "დე ბირსთან" გაწყვიტა ავსტრალიამ. 2003 წლის იანვარში ევროკომისიამ, რომელიც იძიებდა ანტიმინოპოლიური კანონმდებლობის დარღვევებს, შეატყობინა De Beers და ალროსას პრეტენზიის შესახებ მათი ხელშეკრულებების მიმართ ალმასების შესყიდვაზე რუსეთიდან. პრეტენზია მდგომარეობდა იმაში, რომ დაუმუშავებელი ბუნებრივი ალმასების უმსხვილესი პროდუცენტი, რომელსაც წარმოადგენდა დე ბირსი, და აკონტროლებდა მსოფლიო წარმოების ნახევარს, ხელს უშლიდა კონკურენციას, იმით რომ ყიდულობდა ალმასებს თავისი გასაღების ქსელის არ მქონე, მოპოვების სიდიდით მეორე მწარმოებლისაგან - კომპანია ალროსისაგან. ევროკომისიის პრეტენზიის დაკმაყოფილების მიზნით მიღებულ იქნა გადაწყვეტილება, ალროსისაგან დაუმუშავებელი ალმასების პირდაპირი მიწოდების ეტაპობრივი შემცირებისა. შეთანხმება იაკუტიის ალმასების შელყიდვის ეტაპობრივი შემცირების შესახებ ევროკომისიის მიერ მოწონებულ იქნა 2004 წლის დეკემბერში. ალმასების მშესყიდვა რუსეთიდან 2005 წელს შეიზღუდა - 700 მლნ. დოლ., 2006 წელს - 625 მლნ. დოლ., 2007 წელს - 550 მლნ. დოლ., 2008 წელს - 475 მლნ. დოლ., 2009 წელს - 400 მლნ. დოლ., ხოლო 2010 წლიდან იაკუტიის ალმასების შესყიდვა დე ბირსის მიერ არ უნდა აღემატებოდეს 275 მლნ. დოლ. რუსული ალმასების მიწოდება დე ბირსზე შეწყდა 2008 წლის ბოლოს. ეს გამოიწვია ბაზრის ღრმა კრიზისმა. რის შედეგადაც მოხდა მოთხოვნის მკვეთრი ვარდნა და შესყიდვებზე უარის თქმა. ეხლა დე ბირსი გრძელვადიანი ხელშეკრულებით ვაჭრობას აწარმოებს მხოლოდ იმ ქვეყნებთან სადაც მას ალმასმომპოვებელ კომპანიებში წილი აქვს - ესენია სარ, ბოტსვანა, ნამიბია და ტანზანია. 2000 წელს დე ბირსმა გამოაცხადა ახალ საბაზრო სტრატეგიაზე გადასვლის შესახებ, ეგრეთ წოდებულ «სასურველ მომწოდებელზე» ორიენტირებული. კომპანიამ უარი განაცხადა ალმასების საბაზრო ფასების რეგულირებაზე. ეს ფაქტიურად ნიშნავდა მსოფლიო კარტელის ბოლოს ალმასის ბაზარზე. ამჟამად დაუმუშავებელ ბუნებრივ ალმასებზე ფასები ფორმირდება საბაზრო ძალების ზემოქმედებით, რამაც გამოიწვია მათი ფასების ცვალებადობაც. ალმასებზე ფასების მნიშვნელოვანი დაცემა მიახლოებით 30-40 %-ით, მოხდა 2005—2006 წლებში. ეს მოხდა ლოკალური მიწოდების სიჭარბიდ მოთხოვნაზე. ამასთან აღსანიშნავია, რომ ახალი საბადოების ათვისების, მარაგის, მათი დამუშავების ხარისხის გათვალისწინებით, შეიძლება ვივარაუდოთ საშუალო და გრძელვადიანი პერსპექტივაში მსოფლიო ბაზარზე ალმასებზე ფასების ზრდა, რადგანაც შეიმჩნევა მოთხოვნის მდგრადი ზრდა მიწოდებასთან შედარებით, რაც ფასის ზრდის წინაპირობაა. ალმასის განსაკუთრებული სიმაგრე თავის გამოყენებას პოვებს მრეწველობაში: მას გამოიყენებენ დანების, ბურღების, მჭრელების და სხვა ამგვარი საგნების დასამზადებლად. ალმასებზე მოთხოვნის ზრდა მრეწველობაში იწვევს ხელოვნური ალმასების წარმოების გაზრდას. ბოლო დროს ეს პრობლება წყდება ალმასის ფენის კლასტერული და იონო-პლაზმური დეპონირებით მჭრელ ზედაპირზე. ალმასის ფხვნილი (როგორც ბუნებრივი ალმასის დამუშავების ნარჩენი, ასევე ხელოვნური ალმასი) გამოიყენება როგორც აბრაზივი, მჭრელი და სალესი დისკების დასამზადებლად და ა.შ. მეტად პერსპექტიულია მიკროელექტრონიკაში ალმასის გამოყენება. უკვე არის მზა ნაკეთობები, რომელთაც აქვთ მაღალი თბო- და რადიაციული მდგრადობა. ასევე პერსპექტიულია ალმასის გამოყენება, როგორც მიკროელექტრონიკის აქტიური ელემენტი, განსაკუთრებით მეტად ზუსტ და მაღალვოლტიან ელექტრონიკაში. ნახევარგამტარებიანი ხელსაწყოების დამზადებისას ალმასის საფუძველზე, გამოიყენებენ როგორც წესი ალმასის დოპირებული ფირი (აპკი). ბორით დოპირებული ალმასს აქვს p-ტიპის გამტარიანობა, ფოსფორით — n-ტიპი. ზონის დიდი სიფართის გამო ალმასის შუქის დიოდები მუშაობენ სპექტრის ულტრაიისფერ რაიონში[14]. 2004 წელს ლ. ვერეშჩაგინის სახ. მაღალი წნევის ფიზიკის ინსტიტუტში პირველად მოახდინეს ალმასის სინთეზირება [15], რომელსაც ჰქონდა ზეგამტარი გადასვლა 2-5K ტემპერატურაზე (დამოკიდებულია ლეგირების ხარისხზე). მიღებული ალმასი წარმოადგენდა ბორით ძლიერლეგირებულ პოლიკრისტალურ ნიმუშს, მოგვიანებით იაპონიაში მიიღღეს ალმასის ფირები (აპკები), რომლებიც გადადიოდნენ ზეგამტარ მდგომარეობაში 4-12K ტემპერათურისას[16]. ჯერჯერობით ალმასის ზეგამტარობა მხოლოდ მეცნიერებში იწვევს ინტერესს. მაგრამ ბუნებრივი ალმასების უდიდესი ნაწილი (ღირებულებით) გამოიყენება ბრილიანტების წარმოებისათვია. დოქტორმა ნ. დრონოვამ 2001 წელს დაამუშავა ალმასების ნედლეულის შეფასების მეთოდიკა, რომელშიც დიდი კრისტალების ფასის განსაზღვრისას პროგნოზირებენ მისგან გამომავალი ბრილიანტების ღირებულებას. ალმასის დაწახნაგება[რედაქტირება] დაწახნაგებულ ალმასს უწოდებენ ბრილიანტს. დაწახნაგების ძირითად ტიპებს წარმოადგენს: - მრგვალი (57 წახნაგის სტანდარტული რიცხვით) - ფანტაზიური, რომელსაც მიეკუთვნება დაწახნაგების ისეთი სახეები როგორიცაა - «ოვალური», - «მსხალი» (ერთი მხარე ოვალია მეორე კი წვეტიანი კუთხე), - «მარკიზა» (უვალი ორი წვეტიანი კუთხით, გავს თვალის სტილიზებურ გამოსახულებას), - «პრინცესა», - «რადიანტი» და სხვა. ბრილიანტის დაწახნაგების ფორმა დამოკიდებულია ალმასის თავდაპირველი კრისტალის ფორმაზე. მიგებულ რომ იქნას მაქსიმალური ღირებულების ბრილიანტი, დამწახნაგებლები ცდილობენ მინიმუმამდე დაიყვანონ ალმასის დანაკარგები დამუშავებისას. ალმასის კრისტალის ფორმის გათვალისწინებით, მისი დამუშავებისას იკარგება წონის 55—70 %. დამუშავების ტექნოლოგიის გამოყენებით, ალმასის ნედლეული შეიძლება პირობითად დავყოთ სამ დიდ ჯგუფად: - «სოუბლზ» — როგორც წესი კრისტალები სწორი ოქტაედრული ფორმის, რომლებიც თავდაპირველად იხერხება ორ ნაწილად, ამ დროს მიიღება ნამზადი ორი ბრილიანტის დასამზადებლად; - «მეიკბლზი» — კრისტალები არასწორი ან მომრგვალო ფორმის, წახნაგდება «ერთ ნაჭრად»; - «კლივაჟი» შეიცავებ ბზარს და შემდგომი დამუშავების წინ მას ტეხენ. ბრილიანტად დაწახნაგების ძირითად ცენტრებს წარმოადგენენ: ინდოეთი, რომელიც სპეზიალიზდება მწვრილ ბრილიანტებზე, მასით 0,30 კარატამდე; ისრაელი, სადაც წახნაგდება ბრილიანტები მასით 0,30 კარატზე ზევით; ჩინეთი, რუსეთი, უკრაინა, ტაილანდი, ბელგია, აშშ, ამასთან აშშ აწარმოებს მხოლოდ მსხვილ მაღალხარისხოვან ბრილიანტებს, ჩინეთში და ტაილანდში — მწვრილს, რუსეთში და ბელგიაში — საშუალო და დიდს. ასეთი სპეციალიზაცია ჩამოყალიბდა დამწახნაგებელის შრომის ანაზღაურების განსხვავების მიხედვით. იხილეთ აგრეთვე[რედაქტირება] - ნახშირბადის ალოტროპია - ალროსა - ბალასი - ბრილიანტის დაწახნაგება - ცნობილი ბრილიანტები - კარბონადო - რუსული წარმოშობის მსხვილი ბრილიანტები - მილი უდაჩნაია - De Beers - NV-ცებტრი შენიშვნები[რედაქტირება] - ↑ Phys. Rev. Lett. 70, 3764 (1993): Thermal conductivity of isotopically modified single crystal diamond - ↑ БCЭ - ↑ ნ.დ. დრონოვა. ალმასების შეფერილობის ცვლილება მათი დამუშავებისას ბრილიანტად (სისტემური მიდგომა და ექსპერიმენტალური გამოკვლევები) დისერტაციის ავტორეფერატი გეოლოგიურ-მინერალოგიის მეცნიერებათა კანდიდატის სამეცნიერო ხარისხისას.სპეციალობა 04. 00. 20 -მინერალოგია, კრისტალოგრაფია. მ, 1991 - ↑ იური შელემენტევი, პეტრე პისარევი. ბრილიანტების სამყარო. მსუ-ს გემოლოგიური ცენტრი. წაკითხვის თარიღი: 2010-09-08. - ↑ მეცნიერება და ტექნიკს, 14 ოქტ. 2002 წ - ↑ ჟურნალნი ზალი| ნევა, 2003 N9 | ევგენი ტრეივუსი — გეოლოგი პოპუგაევას გოლგოთა - ↑ 1957 წლის ლენინის პრემია მინიჭებულ იქნა სხვა გეოლოგებს. მხოლოდ 1970 წელს პოპუგაევამ მიიღო საპატიო დიპლომი და ნიშანი «საბადოს პირველაღმომჩენი» - ↑ «მსხვილი ალმასის შექმნა — მცირეებისაგან» - ↑ ბ. ფ. დანილოვი «ალმასი და ადამიანები» - ↑ [http://www.trizminsk.org/e/2500701.htm ხელოვანი პიროვნების ცხოვრების სტრატეგია - ↑ [1] ჟურნალი «უნივერსიტეტი» - ↑ დეტონაციური ალმასების მიღებისა და გასუფთავების ტექნოლოგიები // მყარი სხეულის ფიზიკა, 2004, ტომი 46, გამ.4. — ფ. 586 - ↑ lenta.ru : «ახალი ტექნოლოგია საშუალებას მისცემს მიღებულ იქნას ნებისმიერი ზომის ბრილიანტები» «New Scientist»-ის მასალებით - ↑ New n-Type Diamond Semiconductor Synthesized - ↑ Ekimov, E. A.; V. A. Sidorov, E. D. Bauer, N. N. Mel'nik, N. J. Curro, J. D. Thompson, S. M. Stishov (2004). „Superconductivity in diamond“. Nature 428 (6982): გვ. 542-545. DOI:10.1038/nature02449. ISSN 0028-0836. წაკითხვის თარიღი: 2010-02-22. - ↑ [cond-mat/0507476] Superconductivity in Polycrystalline Diamond Thin Films ლიტერატურა[რედაქტირება] - ნ.დ. დრონოვა, ი.ე. კუზმინა, ალმასის ნედლეულის დახასიათება და შეფასება, მ., გამომც. მსუ, 2004, ფ74 - ვ.ი. ეპიფანოვი, ა.ი. პესინა, ლ.ვ. ზიკოვა, ალმასების ბრილიანტად დამუშავების ტექნოლოგიები, საღელმძ.,მ, უმაღლესი სკოლა, 1987 - ი.ლ. ორლოვი, ალმასის მინერალოგია, მ., გამ. მეცნიერება, 1984 რესურსები ინტერნეტში[რედაქტირება] - პოპულარული სტატია ხელოვნური ალმასების მიღების შესახებ - ალმასის ატომის მესრის ინტერაქტიური სამგანზომილებიანი მოდელი WikiMol (საჭიროაM Macromedia Flash) - ალმასი catalogmineralov.ru -ზე


რუსეთის სამხედრო ინტერვენცია უკრაინაში 2014-2016 რუსეთის სამხედრო ინტერვენცია უკრაინაში 2014 წლის უკრაინული რევოლუციის შემდეგ, 1 მარტს, რუსეთის ფედერაციის სამხედრო ძალების მიერ შავი ზღვის ჩრდილოეთ ნაწილში მდებარე ყირიმის ნახევარკუნძულის დაკავებით დაიწყო[2]. იმავე დღეს რუსეთის ფედერალური კრების ფედერაციის საბჭომ ყირიმის ოკუპაცია დააკანონა და რუსეთის სამხედრო ძალებს უკრაინის ტერიტორიაზე შესვლის უფლება მისცა[3]. სქოლიო[რედაქტირება | წყაროს რედაქტირება] - ↑ 1.0 1.1 ყირიმის გადატრიალების რუსული ნაბიჯები. The Daily Beast.com - ↑ პუტინმა უკრაინას ომი გამოუცხადა - ↑ “რუსეთის პარლამენტმა უკრაინაში რუსული ჯარის შეყვანა დააკანონა“, 1 მარტი, 2014. წაკითხვის თარიღი: 1 მარტი, 2014.


source: CulturaX

text: ურბანული განრიგი საქართველოს საზოგადოებრივ საქმეთა ინსტიტუტი, პენსილვანიის უნივერსიტეტთან პარტნიორობით გთავაზობთ 2 კვირიან სერტიფიცირებულ პროგრამას ურბანულ განრიგზე. პროგრამის აღწერილობა და ამოცანები საერთაშორისო სერტიფიცირებული პროგრამა სამაგისტრო პროგრამის სტუდენტებს და სხვა დაინტერესებულ პირებს სთავაზობს კულტურული მემკვიდრეობის შესახებ ცოდნის შეძენას და გაეროს საცხოვრისის (ჰაბიტატის) ინდიკატორების ურბანულ მემკვიდრეობასთან მიმართებაში გამოყენებას. ქართველი სტუდენტებს ექნებათ საშუალება ისწავლონ ამერიკელ სტუდენტებთან ერთად და ჩაატარონ კვლევა, როგორ შეიძლება ურბანული განრიგის გამოყენება თბილისში. პროგრამის დასასრულისთვის სტუდენტებს ეცოდინებათ: - რა როლს ასრულებს კულტურული მემკვიდრეობა მრავალმხრივ მდგრადი განვითარების პროგრამაში - როგორ უუნდა შეიმუშაონ და განახორციელონ საერთაშორისო ვალდებულებები ახალი ურბანული განრიგის გათვალისწინებით. პროგრამის ფორმატი: პროგრამა იყენებს ორ ძირითად მიდგომას: ლექციები და მასტერკლასები. მსმენელები მზად უნდა იყვნენ სხვადასხვა აქტივობების განსახორციელებლად. პირველი კვირა მოიცავს ლექციებსა და ტურებს, მოწვეული სტუმრების და საქართველოს ხელისუფლების წარმომადგენლების საჯარო ლექციებს. მეორე კვირა მიეძღვნება აქტიური კვლევის ჩატარებას გუნდებში, რომლებიც დაკომპლექტებულია პენსილვანიის უნივერსიტეტის სტუდენტებისგან და საქართველოს ხელისუფლების წარმომადგენლებისგან. ტრენინგი გრძელდება 25 მაისიდან 8 ივნისამდე, 9 საათიდან 16 საათამდე. კულტურული ღონისძიებები: მცხეთაში ვიზიტი კურსის ღირებულება: კურსში მონაწილეობა უფასოა რადგან ფინანსდება ჯიპას და პენსილვანიის უნივერსიტეტის მიერ. მისაღები პროცედურები: განაცხადები მიიღება ელფოსტაზე: lasha.lobjanidze@gipa.ge. საბუთების მიღების ბოლო ვადა არის24 მაისი, 2018. კანდიდატებმა უნდა წარმოადგინონ CV და სამოტივაციო წერილი (მაქსიმუმ 200 სიტყვა). განცხადების მიღების შემდეგ სტუდენტები მიიღებენ დამადასტურებელ იმეილს. კანდიდატების შეირჩევიან გასაუბრების საფუძველზე. სერტიფიკატი: პროგრამის წარმატებით დასრულების შემდეგ კურდამთავრებულებს გადაეცემათ მონაწილეობის სერტიფიკატი, გაცემული პენსილვანიის უნივერსიტეტისა და ჯიპას მიერ. კურსის კოორდინატორები: საქართველოს მხრიდან_ პროფესორი ცირა ელისაშვილი საჯარო მმართველობისა დაადგილობრივი თვითმმართველობის პროგრამების ხელმძღვანელი. ჯიპას კულტურული მემკვიდრეობის ცენტრის ხელმძღვანელი, ორგანიზაცია "თბილისის ჰამქარის" ერთერთი დამფუძნებელი და მმართველი. ა.შ.შ-ს მხრიდან_ დონოვან რიპკემა_პროფესორი, ისტორიული დაცვის დეპარტამენტი, პენსილვანიის უნივერსიტეტი. საერთაშორისო მემკვიდრეობის სტრატეგიის ცენტრის პრეზიდენტი.


source: fineweb

text: კალგინი, ანატოლი ნიკოლოზის ძე (1875-1943) – ცნობილი ხუროთმოძღვარი. დაიბადა კავკავში, აქვე დაამთავრა საშუალო სასწავლებელი. სპეციალური განათლება მიიღო პეტერბურგის სამოქალაქო ინჟინერთა ინსტიტუტში, რომლის კურსიც 1900 წ. დაასრულა. ამის შემდეგ კვლავ კავკასიას დაუბრუნდა და აქვე ცხოვრობდა გარდაცვალებამდე. ჯერ პიატიგორსკში მუშაობდა არქიტექტურის თანაშემწედ სააბაზანო ნაგებობათა მშენებლობაზე, 1901-1905 წწ. ბაქოში გაატარა, 1905-1907 წწ. დაწყებით დაპროექტებას ასწავლიდა მოსკოვის სტროგანოვის სასწავლებელში, 1907 წლიდან კი თბილისში დამკვიდრდა. მან იმთავითვე მჭიდროდ დაუკავშირა თავისი მოღვაწეობა ქართულ კულტურულ-სამეცნიერო საქმიანობას. ჯერ კიდევ მანამდე, მან საკუთარი ინიციატივით იმოგზაურა საქართველოსა და სომხეთში, გაზომა ფიტარეთისა და ბოლნისის ტაძრები. 1907 წ., თბილისში დასახლების წელსვე, მონაწილეობა მიიღო ექვთიმე თაყაიშვილის ექსპედიციაში არტაანის, ოლთისისა და ყაღიზიანის ოლქებში. მან გაზომა მნიშვნელოვანი ძეგლები, რომლებიც არც მანამდის და არც შემდეგ არავის არ გაუზომავს: ტაოსკარის, კალმახის, ბობოსგირის, კერკლუხის, ეინეპოსის ეკლესიები, ოლთისის ეკლესია და ციხის მღვიმეთა დარბაზები, ფანასკერტის ციხე, ჩანგლოს დიდი ტაძარი და სხვ... მთავარი იმ წელს გაზომილ ტაძართა შორის – ბანას ცნობილი ტაძარი იყო, მანამდის სქემატურად გაზომილი სიმონ კლდიაშვილის მიერ. ა.კალგინმა შეადგინა ბანას რეკონსტრუქცის საკუთარი ვარიანტიც. ათი წლის შემდეგ, როდესაც ექვთ. თაყაიშვილისავე მეთაურობით ტაო-კლარჯეთის ექსპედიცია მოეწყო, მას კვლავ კალგინი ახლდა ხუროთმოძღვრად. მის მიერ ამ მოგზაურობის დროს შესრულებულ განაზომებს ფასდაუდებელი მნიშვნელობა აქვს ქართული ხუროთმოძღვრების კვლევისათვის, რადგანაც ეს ერთადერთი გრაფიკული დოკუმენტია X-XI სს. შესანიშნავი ძეგლების – ოშკის, ხახულის, იშხნისა და სხვათა შესასწავლად. ამასთან ერთად, კალგინი შემოქმედებით მუშაობას ეწეოდა. მისი უმთავრესი ნაწარმოები, რომელსაც თვალსაჩინო ადგილი უჭირავს ახალი ქართული ხელოვნების ისტორიაში – თბილისის სათავადაზნაურო საადგილმამულო ბანკის შენობაა, რომლის პროექტიც მან მხატვარ ჰენრიკ ჰრინევსკისთან ერთად შეადგინა. კალგინისა და ჰრინევსკის პროექტმა გაიმარჯვა 1912 წ. გამართულ კონკურსში. ბანკის შენობა წარმოადგენდა ხუროთმოძღვრებაში ქართული ეროვნული ფორმების აღორძინების ყველაზე უფრო სერიოზულ ცდას რევოლუციის წინა ხანაში. ამ ნაწარმოებმა, რომელიც თავისი მკაფიო მხატვრული სახით მკვეთრად გამოირჩევა იმდროინდელ ეკლექტიკურ შენობათა მასაში, უეჭველი გავლენა მოახდინა ქართველ საბჭოთა არქიტექტორებზედაც ეროვნული ხუროთმოძღვრული ფორმების ძიების პროცესში (დაწვრილებით ამ შენობის შესახებ – ტ. II, გვ. 89-94, ტაბ. 39-44). ა.კალგინის შემოქმედებითმა და პედაგოგიურმა მუშაობამ საპატიო ადგილი დაიმკვიდრა ქართული საბჭოთა არქიტექტურის განვითარებაშიაც (საბჭოთა წლებში მისი უმთავრესი ნაწარმოები იყო ზაჰესის ხუროთმოძღვრული კომპლექსი). 1922-30 წწ. კალგინი თბილისის სამხატვრო აკადემიის პროფესორად იყო, 1930-დან გარდაცვალებამდე – ინდუსტრიული ინსტიტუტისა. იგი არქიტექტურის ფაკულტეტებზე სპეციალურ საგნებს ასწავლიდა. გარდაიცვალა თბილისში, დაკრძალულია მცხეთაში, სამთავროს ტაძრის გალავანში. თბილისის სამხატვრო აკადემიის პროფესორები და მასწავლებლები 1930წ. პირველ რიგში მარცხნიდან მეშვიდე ზის ჰენრიხ ჰრინევსკი, მეორე რიგში მარცხნიდან მეოთხე ა. კალგინი.


ჩემპიონთა ლიგაზე ჯგუფური ეტაპი დასრულდა 11:10 ხუთშაბათი, 13 დეკემბერი 2018 403 2018-2019 წლების ჩემპიონთა ლიგის გათამაშებაზე ჯგუფური ტურნირი დამთავრდა და ყველა მერვედფინალისტი გუნდი გამოვლინდა. E ჯგუფში ყველაზე სანახაობრივი, დაძაბული და უხვგოლიანი მატჩი შედგა. ქვეჯგუფის ორი ლიდერი, „აიაქსი“ და „ბაიერნი“ ერთმანეთს ამსტერდამში შეხვდნენ. მასპინძლებს მოგება სურდათ, რათა პირველი ადგილი დაეკავათ, ბავარიულ გრანდს კი ფრეც აძლევდა ხელს პირველ ადგილზე დასარჩენად. წაგებული პირველი ტაიმის შემდეგ „აიაქსმა“ მეორე ნახევარში გათანაბრება და წინ გასვლა შეძლო, ამ ყველაფერს წინ უძღოდა ორივე გუნდიდან თითო ფეხბურთელის გაძევებაც, თუმცა როგორც კი ამსტერდამელებმა ჩათვალეს, რომ შეხვედრა მოგებული ჰქონდათ, პენალტი უაზროდ წამოიკიდეს და რობერტ ლევანდოვსკიმაც მატჩის მიწურულს დუბლი გაიფორმა. ეს კიდევ არაფერი, სამ წუთში კინგსლი კომანმა მოჭრილი დარტყმით წინ გაიყვანა სტუმრები, მაგრამ მსაჯის მიერ კომპენსირებულ წუთებში „აიაქსმა“ შეუტია და ნიკოლას ტალიაფიკოს გოლით საბოლოოდ მაინც ლოგიკური ფრე მივიღეთ. პარალელურ შეხვედრაში „ბენფიკამ“ მინიმალური სხვაობით სძლია „აეკს“, რომელიც მიმდინარე ჩემპიონთა ლიგის ყველაზე სუსტი გუნდი გახდა - ათენელებმა ექვსივე მატჩი წააგეს. აიაქსი - ბაიერნი 3:3 0:1 რ. ლევანდოვსკი (13) 1:1 დ. ტადიჩი (61) 2:1 დ. ტადიჩი (82 პ.) 2:2 რ. ლევანდოვსკი (87) 2:3 კომანი (90) 3:3 ტალიაფიკო (90+5). ბენფიკა - აეკ 1:0 საინტერესო შეხვედრები გაიმართა F ჯგუფში, სადაც „მანჩესტერ სიტის“ გარდა პლეი-ოფში გასვლის პრეტენზიას ორი გუნდი აცხადებდა, ერთი კი მესამე ადგილის დაკავებასა და ევროპა ლიგაზე გადართვას ცდილობდა. დონეცკის „შახტარი“ და ლიონის „ოლიმპიკი“ კიევის ოლიმპიურ სტადიონზე სწორედ მერვედფინალის საგზურისთვის შეებნენ ერთმანეთს. უკრაინულ კლუბს საამისოდ მხოლოდ გამარჯვება სჭირდებოდა და ანგარიშიც გახსნა, თუმცა ფრანგებმა მეორე ტაიმში გაათანაბრეს და სასურველ ფრეს მიაღწიეს. „შახტარის“ ქართველმა მცველმა დავით ხოჭოლავამ პირველი ტაიმი ითამაშა, შესვენებისას კი შეცვალეს. აღსანიშნავია ისიც, რომ „ლიონმა“ პირველ ტურში გამარჯვების შემდეგ ხუთივე შეხვედრა ფრედ ითამაშა. აუტსაიდერ „ჰოფენჰაიმს“ სტუმრად პეპ გვარდიოლას გუნდის დამარცხება სურდა, ასევე უნდოდა „შახტარს“ წაეგო, რათა მესამე ადგილზე აენაცვლა, თუმცა პენალტით დაწინაურებულ გერმანულ გუნდს „სიტის“ გერმანელმა შემტევმა ლეროი სანემ დუბლი შეუსრულა და „ქალაქელებს“ ლიდერობა განუმტკიცა. განსაკუთრებული სილამაზის გამოდგა სანეს პირველი გოლი, რომელიც მან შორეული საჯარიმო დარტყმიდან გაიტანა. დონეცკის შახტარი - ლიონის ოლიმპიკი 1:1 1:0 ჟუნიორ მორაესი (22) 1:1 ფეკირი (65). მანჩესტერ სიტი - ჰოფენჰაიმი 2:1 0:1 კრამარიჩი (16 პ.) 1:1 სანე (45+1) 2:1 სანე (61). G ჯგუფის შეხვედრები სხვებზე ადრე გაიმართა და აუტსაიდერი გუნდების გამარჯვებით დასრულდა. „რეალი“ და „რომა“ უკვე შემდეგ ეტაპზე იყვნენ და თავი დიდად არ შეუწუხებიათ, თუმცა მადრიდელთა საშინაო მარცხი, თანაც სამბურთიანი სხვაობით, მაინც იმსახურებს საყოველთაო კრიტიკას - მოსკოვის არმიელთა ცენტრალურმა კლუბმა მოქმედ გამარჯვებულ გუნდს მიმდინარე ჩემპიონთა ლიგაზე ორივე შეხვედრა მოუგო. საშინაო მატჩი მოიგო პლზენის „ვიქტორიამ“ - სამივე გოლი მეორე ტაიმის ათწუთიან მონაკვეთში გავიდა და ამ გამარჯვებით ჩეხურმა კლუბმა ევროპა ლიგის საგზური გაიფორმა. რეალი - მოსკოვის ცსკა 0:3 ჩალოვი (37), შჩენიკოვი (43), ა. სიგურდსონი (73). ვიქტორია პლზენი - რომა 2:1 1:0 კოვარიკი (62) 1:1 ჯენგიზ უნდერი (68) 2:1 ხორი (72) ანალოგიური რამ მოხდა H ჯგუფშიც, სადაც ასევე გარკვეული იყო გამსვლელ-დამრჩენის ვინაობა. „მანჩესტერ იუნაიტედმაც“ და ტურინის „იუვენტუსმაც“ გასვლაზე დათმეს შეხვედრები, რამაც ქვეჯგუფში არაფერი შეცვალა - „იუვე“ პირველ ადგილზე დარჩა, „იუნაიტედი“ - მეორეზე“, ევროპა ლიგაზე კი „ვალენსია“ ითამაშებს. ისიც უნდა ვახსენოთ, რომ ტურნირის დებიუტანტმა შვეიცარიულმა „იანგ ბოიზმა“ ჩემპიონთა ლიგაზე პირველი შეხვედრა ფრანგი გიიომ ოაროს დუბლით მოიგო. იანგ ბოიზი - იუვენტუსი 2:1 1:0 ოარო (30 პ.) 2:0 ოარო (68) 2:1 დიბალა (80). ვალენსია - მანჩესტერ იუნაიტედი 2:1 1:0 სოლერი (17) 2:0 ჯოუნსი (47 ს.კ.) 2:1 რეშფორდი (87). მერვედფინალში გასულ 16 გუნდს ორშაბათს კენჭისყრისას ერთმანეთთან დააწყვილებენ. „ლივერპული“ მერვედფინალში ითამაშებს


text: ბრეტ პიტი — Feedc ჩემთვის უსიმპატიურეს და უსაყვრალეს მსახიობ ბრეტ პიტზე მინდა შემოგთავაზოთ საინტერესო ფაქტები ?❤? ბრედის ერთ-ერთი ყველაზე ცნობილი როლი ფილმში მებრძოლთა კლუბი იყო, რომელშიც მან ძალიან მრავალფეროვანი და საინტერესო პერსონაჟი ითამაშა. გარდა ამ როლისა, მან ასევე მაყურებელს თავი დაამახსოვრა როლით ფილმით "გაიცანით ჯო ბლექი". ამ ფილმში ბრედმა ყველა გააოგნა თავისი სილამაზითა დამსახიობური ნიჭით. ბრედმა ოსკარის ნომინაციაც დაიმსახურა ფილმისთვის "12 მაიმუნი", რომელშიც მას პარტნიორობა ბრიუს უილისმა გაუწია. ამ ფილმში ბრედმა ძალიან ექსტრავაგანტული პერსონაჟი ითამაშა, რომელიც არატიპური იყო მისი რეპერტუარისთვის. ბრედისთვის ტიპური პერსონაჟია, რომელიც ყველა წინააღმდეგობას იოლად უმკლავდებადა ყველა კითხვაზე პასუხი მზად აქვს. ასეთი ტიპის როლები და პერსონაჟები ბრედის კარიერაში ძალიან ბევრი იყო. *მისი და ჯენიფერ ანისტონის ქორწილი (2000 წელი) დაჯდა ზუსტად 1 მილიონი დოლარი.| მოგვიანებით საკუთარ თავში მსახიობის ხელოვნების დიდ სიყვარულს აღმოაჩენს, უნივერსიტეტს მიატოვებს და ყველასთვის მოულოდნელად, გუდა-ნაბდით, ჯიბეში 325 დოლარით, მზიან კალიფორნიაში მიდის. მშობლებს გული რომ არ ტკენოდათ, წასვლის ნამდვილ მიზეზს არ ამხელს: ყველამ იცის, თითქოს პასადენაში სამხატვრო კოლეჯში უნდა ისწავლოს.


სანინფორმაციო გამოშვება: June 2011 ფილმმა „აგვისტოს 5 დღე“ ოსკარი აიღო ქართულ რუსული ომის თემაზე გადაღებული ფილმით ამერიკული კინოაკადემია იმდენად მოიხიბლა, რომ დამატებითი, ვადამდელი ოსკარების დაჯილდოვების ცერემონიალი გაიმართა. კონოფესტივალზე მხოლოდ „აგვისტოს 5 დღე“ იყო წარმოდგენილი და შესაბამისად ყველა ოსკარი მან აიღო. დაჯილდოვების დროს ყველა ტიროდა, საპატიო მოტირლებად ყაზბეგის რაინოდან ჩამოიყვანეს და ხმით, მოთქმით ტიროდნენ, აი სწორედ ისე როგორც „ხევისბერი გოჩას“ ფინალურ კადრებშია. შავებში ჩაცმული შერონ სტოუნი პატრიარქის ნაჩუქარი ხატით იდგა ხელში და ცრემლებს ვერ იკავებდა. ჩვენების დროს ემოციებისაგან რამდენიმე კინოვარსკვლავს წაუვიდა გული და ნიშადურის სპირტით მოასულიერეს. ამბობდნენ რომ ასეთი სანახაობა ამერიკას ჯერ არ უნახავს. ფილმით აღფრთოვანებულმა კინოკრიტიკოსებმა პროდიუსერებს მოუწოდეს კიდევ ბევრი მსგავსი ფილმი გადაეღოთ, ამის გაგონებაზე ნაყოფიას გული წასვლია. კინოკრიტიკოსები ფილმს უკვე „ავატარს“ ადარებენ და ამბობენ, რომ ეს ფილმი ყველა ჰოლივუდური ფილმის რეკორდს მოხსნის. ფილმი უკვე ითარგმნა 59 ენაზე, მსოფლიოს ყველა დარბაზში ყველა ბილეთი გაყიდულია. ამ სტატიაში, გაზპრომისაგან აღებული ფულით, დასასვენებლად მივდვართ, ასე რომ გარკვეული პერიოდი სიახლეებს ვერ შემოგთავაზებთ. შაშკინის სკანდალური ინიციატივები დიმიტრი შაშკინის კულტურის მინისტრად დანიშვნას ახალი ინიციატივები მოჰყვა, კერძოდ: ძეგლებში მაღალი ძაბვა გაივლის რათა მოხდეს მათი ვანდალიზმისაგან დაცვა; ურჩ ჟურნალისტებს ტყიბულის ტელევიზიაში გააგზავნიან; მათხოვრებს პოს ტერმინალები დაუმონტაჟდებათ, ხოლო მოქალაქეებს სპეციალური ბარათებით შეეძლებათ მათთვის ფულის ჩარიცხვა; დროა კულტურულად ვიმათხოვროთ, განაცხადა მინისტრმა. ასევე სკვერებში ტრენაჯორებთან ერთად მახათების აპარატი დაიდგმება, თუ რისთვის არ კონკრეტდება. სექსის დროს ძალადობის თავიდან ასაცილებლად ახალდაქორწინებს მანდატურები დაენიშნებათ. პირველი ღამის მანდატურებზე კონკურსი უკვე გამოცხადდა, კონკურსში მონაწილეობა შეუძლია ყველა სრულწლოვან მოქალაქეს რომელიც ნასამართლევი არაა სექსუალური ძალადობისათვის.


სოფლის მეურნეობა: მშპ-ის 9%, დასაქმებულთა რაოდენობა – 50%, შედეგი – სიღარიბე – საქართველოს ეკონომიკა სოფლის მეურნეობა: მშპ-ის 9%, დასაქმებულთა რაოდენობა – 50%, შედეგი – სიღარიბე საქართველოს აგრარულ სექტორში შექმნილი უმწვავესი კრიზისის დაძლევის აუცილებლობა მოითხოვს საგანგებო ღონისძიებების განხორციელებას, რისთვისაც შესამუშავებელია ქვეყნის სოფლის მეურნეობის გადარჩენის სტრატეგია. მაგრამ მიუხედავად პოლიტიკოსთა თუ საზოგადოების ფართო ფენების ყურადღებისა სოფლის მეურნეობის მიმართ, მისი წილი ქვეყნის ეკონომიკაში ჯერ ისევ უმნიშვნელოა. რა პერსპექტივა აქვს საქართველ-ოში აგრობიზნესის განვითარებას? საქართველო ერთადერთი ქვეყანაა მეზობელ ქვეყნებს შორის, სადაც სოფლის მეურნეობის პროდუქცია შემცირდა ბოლო წლების განმავლობაში. ამ კუთხით წარმოება 20-25 პროცენტამდე შემცირდა, რაც სერიოზულ ზიანს აყენებს, როგორც საქართველოს ეკონომიკას, ასევე სოფლის მეურნეობას და სოფლად მცხოვრებ მოსახლეობას. საქართველოს სტატისტიკის ეროვნული სამსახურის მონაცემების მიხედვით, მთლიან შიდა პროდუქტში სოფლის მეურნეობის წილი 9 პროცენტზე ოდნავ მეტს შეადგენს. მაშინ როცა ქვეყანაში დასაქმებულთა 50 პროცენტი სოფლის მეურნეობაშია. მათი 17-18 პროცენტი დღეში იღებს 1 დოლარზე ნაკლებ შემოსავალს. ამიტომაც გასაკვირი არ არის, რომ ხელისუფლებაში მოსული კოლიცია “ქართული ოცნების” ერთ-ერთი მთავარი პრიორიტეტი სოფლის მეურნეობაა. 2013 წლის ბიუჯეტში სოფლის მეურნეობის დაფინანსება 182,280 მლნ ლარს უტოლდება. თუმცა, ეს წინა მთავრობის გათვლებით, რას შეცვლის ბიუჯეტში ახალი მთავრობა და რა მიმართულებით, რამდენიმე კვირაში ზუსტად გახდება ცნობილი. მაგრამ სოფლის მეურნეობის დასაფინანსებლად მხოლოდ საბიუჯეტო სახსრები არ იქნება საკმარისი. “ქართული ოცნების” წინასაარჩევნო პროგრამის მიხედვით, უნდა შეიქმნას ერთმილიარდიანი ფო-ნდი. როგორც “ქართულ ოცნებაში” აცხადებენ, სწორედ სოფლის მეურნეობაა ის უმნიშვნელოვანესი პრიორიტეტი, რომლის მიმართულებითაც ახალი პოლიტიკის გატარება მყისიერად დაიწყება. მათი შეფასებით, გლეხებს და ფერმერებს მიეცემათ ისეთი შესაძლებლობა, რაც მათ დღეს არ გააჩნიათ. საუბარია დაბალპროცენტიან სესხებზე. მათთვის ხელმისაწვდომი გახდება სეზონური, ერთწლიანი თუ ორწლიანი კრედიტები იმისათვის, რომ განავითარონ თავისი ფერმა თუ მიწის ნაკვეთი. კოალიცია “ქართული ოცნების” წევრი და პარლამენტის საფინანსო-საბიუჯეტო კომიტეტის თავმჯდომარე, დავით ონოფრიშვილი: “ფონდში თანხა წავა როგორც სბიუჯეტო სახსრებიდან, ისე დონორების და საერთაშორისო ორგანიზაციების რესურსებიდან. ფონდში ჩაირიცხება კერძო პირების შემონატანი. თანხები მიზანმიმართულად დაიხარჯება ამ სფეროს გაჯანსაღებაზე”. თუმცა, ექსპერტთა ნაწილის შეფასებით, სოფლის მეურნეობის განვითარებისათვის ერთი ფონდი საკმარისი არ არის. მათი აზრით, უნდა გაკეთდეს სამეწარმეო მობილიზაციის ფონდი, შეიქმნას საგირავნო და საგარანტიო ფონდები. მაგრამ ეს იმაზე იქნება დამოკიდებული, როგორ მოძლიერდება სახელმწიფო და რაოდენ პრიორიტეტულად გამოაცხადებს ის სოფლის მეურნეობას. სპეციალისტთა შეფასებით, იმისათვის, რომ თავისუფალმა ბაზარმა შექმნას პროდუქციის სიუხვე, აუცილებელია სახელმწიფოს მხრივ აქტიური პოლიტიკის განხორციელება აგრობიზნესის ინფრასტრუქტურის შესაქმნელად. ეს, პირველ ყოვლისა, გამოიხატება სპეციალიზირებული აგროსაკრედიტო სისტემის შექმნაში, რაც კრედიტს ხელმისაწვდომს გახდის და უზრუნველყოფს მოსავლის დაზღვევის სისტემის ჩამოყალიბებას. დემურ გიორხელიძე, ეკონომიკის ექსპერტი, “ქართული ოცნების” წევრი: “სოფლის მეურნეობის განვითარების ფონდი იქნება, ალბათ, საჯარო სამართლის იურიდიული პირი. ფონდში, საწყის ეტაპზე, თანხის ნაწილი წავა ბიუჯეტიდან, ნაწილი დონორი ქვეყნების მიერ, ცოტა კერძო ინვესტორებიდან. შეიქმნება იმ თანხების ფონდი, რომელიც საშუალებას მისცემს სოფლის მეურნეობის სექტორს დადგეს ფეხზე. ფონდიდან გაიცემა სესხები, ნაწილი ინფრასტრუქტურაში, ნაწილი სხვა მიმართულებებით. მაგრამ ეს ერთადერთი არ იქნება. იქნება სახელმწო პროგრამებიც. პლუს ამას, ხელისუფლება ხელს შეუწყობს კერძო ინვესტორების, ვენჩურული კაპიტალის ბაზრის შექმნას. ჩვენ დიდი რესურები გვაქვს გამოსაყენებელი. ჩვენი მთავარი იდეა სოფლის მეურნეობაში არის ინოვაციური ბიოსოფლის მეურნეობა”. უმწვავესი პრობლემაა დარგში დღეისთვის არსებული შრომითი რესურსების კვალიფიკაციის დონეც. მსოფლიოს სხვადასხვა ქვეყნების გამოცდილება ადასტურებს, რომ შრომითი რესურსების სამეწარმეო გააქტიურება ყველაზე კარგად სოფლად კოოპერაციული მოძრაობის განვითარებითაა შესაძლებელი. მაგალითისათვის, სოციალურ-ეკონომიკური განვითარების საფუძვლად კოოპერაციულ საწყისებზე დამყარებული სოლიდარობისა და ურთიერთდახმარების გზა აირჩიეს თავის დროზე ევროკავშირის ქვეყნებმა, აშშ-მა, ისრაელმა და განვითარებული ეკონომიკის მქონე ბევრმა სხვა ქვეყანამ, მათ შორის ბალტიის ქვეყნებმაც. ეს პროცესი ყველგან სახელმწიფოს აქტიური მაორიენტირებელი, მაორგანიზებელი როლითა და ხელშეწყობით წარიმართა. ამ პრობლემის არსებობას “ქართულ ოცნებაშიც” უსვამენ ხაზს და აღნიშნავენ, რომ ხელი შეეწყობა მიწების კონსოლიდირებას, კოოპერირებას ნებაყოფილობის საფუძველზე, რაც, თავის მხრივ, გამოიწვევს მიწის ეფექტურად გამოყენებას. შეიქმნება საკონსულტაციო ცენტრები, რომლებიც გაუწევენ სოფლად მცხოვრებ ფერმერებს სხვადასხვა სახის კონსულტაციებს. გლეხებს ხელი შეეწყობათ თავიანთი პროდუქციის გასაღებაში და მოწესრიგდება სასოფლო ინფრასტრუქტურა. ექსპერტთა რეკომენდაციით კი, ინფრასტრუქტურის აუცილებელი ნაწილი უნდა გახდეს აგროტექნიკის, ქიმიური საშუალებების, საწვავის და ა.შ. უზრუნველყოფის ორგანიზება, უნდა წახალისდეს ერთგვაროვანი პროდუქციის სფეროში კოოპერირების გამოყენება, მარკეტინგული დახმარება. მათი შეფასებით, საქართველოს მრავალდარგოვანი სოფლის მეურნეობა გადაუდებლად მოითხოვს დაქუცმაცებული საწარმოო ბაზის გამსხვილება-გამასივებას, მიწის წვრილ მესაკუთრეთა ნებაყოფლობითი კოოპერაციული გაერთიანებების შექმნას და მათ გადამმუშავებელ საწარმოებთან თანამშრომლობას. გარდა ამისა, უცხოეთში არსებობს მოსავლის დაზღვევის ინსტიტუტი, რაც, ერთი მხრივ, ბანკების მოტივაციას ზრდის სოფლის მეურნეობაში კრედიტების გასაცემად და, მეორე მხრივ, გლეხებსა და ფერმერებს დამატებით გარანტიებს აძლევს, რომ სტიქიური უბედურებების შემთხვევაში ვალებში არ დარჩებიან. მაგრამ ეს ინსტიტუტი საქართველოში არ არის გავრცელებული, რაც ასევე პრობლემატურია. პრობლემაა ძალიან მაღალი საპროცენტო განაკვეთების არსებობაც. სპეციალისტთა შეფასებით, წარმოუდგენელია, ასეთი მაღალი საპროცენტო განაკვეთებით რაც დღეს სოფლის მეუ-რნეობაშია, დარგის განვითარებაზე ფიქრი. ამის საპასუხოდ, “ქართული ოცნების” წარმომადგენლები აპირებენ, შეიქმნას მცირე და საშუალო საოჯახო ბიზნესის განვითარების ფონდი, რომელიც ასევე, მეორე წყარო იქნება დაფინანსების. ფონდი საბაზრო, მაგრამ შედარებით დაბალ პროცენტში გასცემს სესხებს. “ჩვენ ვფიქრობთ, რომ ასეთი ორი წყაროს არსებობა აიძულებს კომერციულ ბანკებს, არარეალურად მაღალი საპროცენტო განაკვეთები კონკურენციის საფუძველზე დაწიონ. ეს სერიოზული სტიმული იქნება ქვეყნის ეკონომიკისთვის, როდესაც შესაძლებლობა იქნება, ბიზნესი რეალურად მომგებიანი გახდეს” – მიიჩნევენ “ქართულ ოცნებაში”. ახალი მთავრობის კიდევ ერთი პრიორიტეტი, რომელმაც სოფლის მეურნეობის განვითარებას უნდა შეუწყოს ხელი არის რუსული ბაზარის გახსნა ქართული პროდუქციისათვის. უკვე რამდენიმე წელია ქართული პროდუქტების რუსულ ბაზრებზე გატანა ვერ ხერხდება. ახალი სახელისუფლებო გუნდის შეფასებით, ეს პრობლემები წინა ხელისუფლების უყურადღებობამ და სოფლის მეურნეობის დაუფინანსებლობამ წარმოქმნა. საქართველოს აგრარული პოტენციალის ამოქმედება უნდა გახდეს სასოფლო-სამეურნეო პოლიტიკის ძირითადი მიზანი, რისთვისაც აგრომეურნეებმა წარმოებული პროდუქციისთვის უნდა მიიღონ ისეთი ფასი, რომელიც უზრუნველყოფს მათი ოჯახების შენახვას ცხოვრების მისაღები დონით და პროდუქციის გაფართოებული აღწარმოებისთვის საჭირო რესურსებით. ამისთვის, გლეხებს უნდა მოეხსნათ ის პრობლემები, რომლებიც დაკავშირებულია მატერიალურ-ტექნიკური საშუალებებით მომარაგების, მელიორაციისა და აგროტექზოოვეტმომსახურების, ბაზარზე ფასების ტენდენციების განსაზღვრის, კრედიტების ხელმისაწვდომობისა და წარმოებული პროდუქციის რეალიზაციის საკითხებთან. სოფლად მოსახლეობის რეალური დასაქმებისა და შედარებით მოკლე დროში სოციალურ-ეკონომიკური განვითარების სათანადო დონის მიღწევა კი მხოლოდ სისტემური ცვლილებებითა და კომპლექსური ღონისძიებების განხორციელებითაა შესაძლებელი. ← რატომ შეიძლება გაძვირდეს სადაზღვევო მომსახურება პუტინს “გაზპრომში” კორუფციის ეჭვი აქვს, მისი მონოპოლიტობისა კი არ სჯერა → პირველი ადგილი ქურდობაში


რიკარდის ბლოგი ბრიუსელიდან, 01 ოქტომბერი 2019


text: რიზა ლელეიალი ოცნებობს იმაზე, რომ ოდესმე დიდი ქარხნის მეპატრონე გახდება. ოცნებები უნდა ხდებოდეს, ამიტომაც მან ეს საქმე არ გადადო და დაიწყო მშენებლობისათვის სასურველი ადგილის ძიება. და მაშინ, როდესაც მიწა შეარჩია, აღმოჩნდა, რომ მფლობლის უმცროსი შვილი აზერი გაყიდვის წინააღმდეგია. შემდგომი მოლაპარაკებები კი ტრაგედიით სრულდება. წყობიდან გამოსული რიზა იარაღს დაავლებს ხელს და აზერს ესვრის. მისი ძმა ისჰანი გადაეფარება მთელი სხეულით და ძმისთვის განკუთვნილი ტყვია მას ხვდება. დასაფლავების შემდეგ ისჰანის ქვრივი დილა პირობას დებს, რომ შურს იძიებს ქმრის მკვლელობისათვის, მაგრამ რორგორც ყოველთვის ბედი ისევ ბოროტ ხუმრობას გაითამაშებს. სულ მალე ბედი მათ გააერთიანებს და შედეგად შურისძიება განუხორციელებული რჩება. დილას ისე შეუყვარდება რიზა, რომ არც კი იცის მისი მეუღლის მკვლელის ვინაობა. მხოლოდ და მხოლოდ გარკვეული დროის გასვლის შემდეგ ის სიმართლის პირისპირ აღმოჩნდება. როგორ მოიქცევა ის ამის შემდეგ: აპატიებს მას თუ შეასრულებს თავის ფიცს? სერიალი ქალბატონი დილა საიტზე განთავსებულია , მასალა რომელიც მოძიებული იქნა სრულიად უფასოდ და ღიად სოციალურ ქსელ ინტერნეტიდან , თუ გაგაჩნიათ რაიმე სახის დარღვევაზე ინფორმაცია გთხოვთ დაუყოვნებლივ მოგვმართოთ ტელეფონის ნომრის საშუალებით რათა მოხდეს კონკრეტული უთანხმოების მოგვარება მყისიერად და სრულიად უმტკივნეულოდ . ხაზგასმით - ვებ გვერდზე განთავსებული ვიდეო და ფოტო მასალა არის მოძიებული უფასო რესურსებიდან და მის ავთენტურობაზე საიტის ადმინისტრაცია პასუხს არ აგებს , თუ აღმოაჩენთ რომ ირღვევა თქვენი ან თქვენი კომპანიის საავტორო უფლებები და ეს გამოვლინდება ჩვენ ვებ გვერდზე გთხოვთ დაგვიკავშირდეთ ტელეფონის ნომერზე .


Author Accent Posted on 2019-06-11 08:05:04 , მსოფლიო ნიკარაგუაში 50 პოლიტიკური პატიმარი ამნისტიის შესახებ გამოცემული ახალი კანონის საფუძველზე გაათავისუფლეს. მსჯავრდებულები ანტისახელისუფლებო აქციების დროს დაკავებული პირები არიან. ქვეყანაში საპროტესტო აქციები 2018 წლის აპრილში მიმდინარეობდა, როდესაც პრეზიდენტი დანიელ ორტეგა სოციალური სარგებლის შემცირებას შეეცადა. პროტესტი მალევე უფრო მასშტაბურ მოძრაობაში გადაიზარდა და მოქალაქეები პრეზიდენტის მმართველობის წინააღმდეგ გამოვიდნენ. თუმცა, კანონმდებლობა მკაცრად გააკრიტიკეს როგორც გაერო-ს ადამიანის უფლებათა დაცვის წარმომადგენლებმა, ასევე ოპოზიციურმა ჯგუფებმა, რომლებიც მიიჩნევენ, რომ აღნიშნული დოკუმენტი დაუსჯელს ტოვებს იმ პირებს, ვინც არეულობის დროს დანაშაული ჩაიდინა. ამნისტიის შესახებ კანონი აგრეთვე შეეხო იმ პირებს, ვის მიმართაც გამოძიება ჯერ არ დასრულებულა. ამასთან, კანონი გათავისუფლებულ პოლიტიკურ პატრიმრებს ანტისახელისუფლებო აქციებში მონაწილეობას უკრძალავს. 2018 წლის არეულობის დროს სამართალდამცველებმა 700-მდე ადამიანი დააპატიმრეს. შეტაკებების შედეგად, აქციის 325 მონაწილე დაიღუპა. პოლიტიკური დევნის გამო, 60 000-ზე მეტმა მოქალაქემ ქვეყანა დატოვა. ამ დრომდე პატიმრობაში რჩება 200-მდე პოლიტიკური პატიმარი.


ლუარსაბ ტოგონიძე: კომუნისტური რეჟიმის დროს რუსებმა რომელიღაც ქალაქში იუდას დაუდგეს ძეგლი 12 ივლისი. 2018. 21:37 - ჩემმა ერთმა კოლეგამ და მეგობარმა მითხრა, ბევრი რამ, რასაც ფუნქცია აღარ აქვს, ხალხი გაჭირვების გამო "კაპიკებად" აბარებს, როგორც ჯართს და ნადგურდებაო. გავიგე რამდენიმე ადგილი, სადაც ვერცხლს შეისყიდდნენ და ულამაზეს დეტალებს ადნობდნენ, ზოგიც ლომბარდიდან ვიყიდე. მართალია, ამან ჩემი ბიუჯეტი შეიწირა, მაგრამ არაერთი ძველი, ულამაზესი ნივთი გადავარჩინე და ამით კმაყოფილი ვარ. თითოეული ნივთი უნიკალური აღმოჩნდა.


თბილისის მერიის 2020 წლის ბიუჯეტი 1 მილიარდ 300 მილიონი ლარი იქნება | BPN.GE თბილისის მერიის 2020 წლის ბიუჯეტი 1 მილიარდ 300 მილიონი ლარი იქნება თბილისის მერიის 2020 წლის ბიუჯეტი 1 მილიარდ 300 მილიონი ლარი იქნება. როგორც თბილისის ვიცე-მერმა ირაკლი ხმალაძემ ჟურნალისტებს მთავრობის სხდომის დასრულების შემდეგ განუცხადა, ძირითადი მიმართულება, რაზეც ეს თანხები დაიხარჯება საზოგადოებრივი ტრანსპორტის ჩანაცვლებაა. „პირველ ეტაპზე ჩვენ წარმოგიდგენთ ბიუჯეტის პროექტს, რომლის ოდენობა იქნება 1 მილიარდ 20 მილიონი. ამას დაემატება გარდამავალი ნაშთები, რომელიც აწევს 1 მილიარდ 100-მილიონამდე და პლუს დაემატება EBRD- სთან ერთად შესასყიდი 200 ავტობუსის ღირებულება 65 მილიონი ევროს ექვივალენტი ლარში, რაც ჯამში 200 მილიონია. ჯამურად 2020 წლის განმავლობაში თბილისში განსახორციელებელი პროექტების ბიუჯეტის ჭერი 1 მილიარდ 300 მილიონ ლარზე იქნება, რომელიც უპრეცენდენტო მაჩვენებელია. აქედან, დაახლოებით, 50%-მდე არის მიმდინარე ხარჯები, 500-600 მილიონამდე ინფრასტრუქტურული ხარჯები. ჯანდაცვისა და სოციალური მიმართულებით ხარჯები არ მცირდება და ეს არის დაახლოებით 338-მილიონ ლარზე დაგეგმილი. წლევანდელი წლისგან განსხვავებით, 2 მლნ ლარით არის მომატებული. ძირითადი მიმართულება, რაზეც ეს თანხები დაიხარჯება ისევ და ისევ არის საზოგადოებრივი ტრანსპორტის ჩანაცვლება. მოხდება 200 ერთეული 12-მეტრიანი ავტობუსის შესყიდვა. გარდა ამისა, დედაქალაქის მერმა მთავრობის სხდომაზე დააანონსა, რომ ჩვენი პროგრამა ითვალისწინებს 650 ერთეული ავტობუსის ჩანაცვლებას, მოვახდენთ დამატებით 100 ერთეული ავტობუსის შესყიდვას. ამაზე ახლავე გამოცხადდება ტენდერი, რისთვისაც 35 მილიონი ლარი გამოყო მუნიციპალიტეტმა. ეს ემსახურება იმას, რომ ჩვენ არა მხოლოდ გავაუმჯობესოთ ხარისხი, არამედ გავზარდოთ ავტობუსების რაოდენობა და შევამციროთ მოცდის დრო გაჩერებებზე",- განაცხადა ხმალაძემ. გარდა ამისა, ხმალაძის თქმით, მერია ინფრასტრუქტურული პროექტების განხორციელებას განაგრძობს. კერძოდ, მერია მომავალ წელს რამდენიმე დიდი გამზირის რეაბილიტაციას გეგმავს. "ქუჩების რეაბილიტაციის პროგრამა გაგრძელდება. ეს იქნება წერეთლის, ვაჟა ფშაველას და ქეთევან წამებულის გამზირის რეაბილიტაცია. შემოდგომაზე დასრულდება გუდიაშვილის მოედნის რეაბილიტაცია. ასევე მოხდება გუდიაშვილისა და თაბუკაშვილის ქუჩის ერთი მონაკვეთის და ასევე ფურცელაძის ქუჩის ერთი მონაკვეთის რეაბილიტაცია. ასევე გაგრძელდება ისტორიული შენობა-ნაგებობების რეაბილიტაცია და ავარიული შენობა-ნაგებობების გამაგრება. ბინათმშენებლობების დაფინანსება იზრდება. ამხანაგობების დახმარება კიდევ უფრო ინტენსიური იქნება მუნიციპალიტეტის მასშტაბით. ასევე გაიზრდება გამგეობების დაფინანსება 17 მლნ ლარით, რაც მოემსახურება გზებს და კეთილმოწყობითი სამუშაოებს",- განაცხადა ხმალაძემ.


თაფლი – გემრიელი გზა ჯანმრთელობისკენ! « National Center for Disease Control and Public Health of Georgia Bookmark the permalink.\tთაფლი – გემრიელი გზა ჯანმრთელობისკენ! by takosaltkhutsishvili\tჯანსაღი კვების მნიშვნელობაზე ნაწილობრივ წინა ბლოგში ვისაუბრე. ნელნელა გაგაცნობთ პროდუქტებს, რომლებსაც მხოლოდ გემოს და სურვილის მიხედვით ვარჩევთ ხოლმე, თუმცა რეალურად მათი მიღება ჩვენი ორგანიზმის ჯანმრთელობისთვის აუცილებელია. თაფლი საკმაოდ დიდი ხნის განმავლობაში, იქამდე, ვიდრე მასზე იაფი – შაქარი არ გავრცელდა, იხმარებოდა ჩვეულებრივ ტკბილ საკვებად. ახლა მას სამკურნალო საშუალებად იყენებენ. თაფლში შემავალ ნივთიერებებს ძლიერი სამკურნალო თვისებები აქვს და მას ხშირად ძლიერი ანთების, გაციების, იმუნიტეტის ასამაღლებელ საშუალებად იყენებენ. თაფლი ორგანიზმისთვის მავნე ნივთიერებების ძლიერი გამანეიტრალებელი და დეპრესიის კარგი წამალიცაა, რადგან ის ნერვულ უჯრედებს კვებავს. მათ ვისაც ჰემოგლობინის პრობლემა გაქვთ, თაფლის მოხმარება მის დაბალანსებაში დაგეხმარებათ და ენერგიის დიდი წყაროც გახდება. დაკვირვებებით დამტკიცდა, რომ თაფლის სისტემატურ მომხმარებლებში შაქრის დონე ბალანსდება. ეს საოცარი პროდუქტი მართლაც მრავალი სასარგებლო თვისებებით გამოირჩევა. გარდა მისი პირდაპირი მოხმარებისა, ხშრად თაფლის შემცველობას სხვადასხვა კოსმეტიკურ ნაწარმებშიც ვხვდებით, რომლებიც დიდი წარმატებით სარგებლობენ მსოფლიოში და საკმაოდ ძვირიან პროდუქტებადაც ითვლებიან, თუმცა თუ თაფლისგან დამზადებული სხვასხვა პროდუქტის შეძენის საშუალება არ გაგვაჩნია, დამეთანხმებით, რომ თაფლის შეძენა არც ისე ძვირი სიამოვნებაა. ერთი კილოგრამი თაფლის ფასი 6-12 ლარამდე მერყეობს. ამ რაოდენობას თუ სწორად გადავანაწილებთ, საკმაოდ დიდხანს გვეყოფა. ამასთან არ დაგვავიწყდეს, რომ ადამაინის ორგანიზმი სხვა პროდუქტებისგან განსხვავებით თაფლს 100%-ით ითვისებს. მაგალითად, ხორცს 95% ითვისებს, პურს 96%-ით და ა.შ. თაფლი კი დღეში მოზრდილმა ადამიანებმა 50 გრამი რომ მიიღონ, სრულიად საკმარისია მათი ჯანმრთელობისა და ზემოთჩამოთვლილი დაავადებებისგან პროფილაკტიკისთვის, ბავშებში კი 15 გრამიც საკმარისია. ანუ 1 კგ თაფლი რომელშიც საშუალოდ 10 ლარი გადავიხადეთ, 20 დღე გვეყოფა. ეს არც თუ ისე ძვირი სიამოვნებაა როდესაც მისი მოხმარებით უამრავი დაავადების თავიდან აცილებაა შესაძლებელი, რაც თავისთავად გულისხმობს მკურნალობის ხარჯების შემცირებას. მიირთვით თაფლი და მასზე დამზადებული პროდუქტები. იკვებეთ ჯანსაღად და შედეგებიც არ დააყოვნებს. ← გადადის თუ არა C ჰეპატიტი სქესობრივი კონტაქტით? თქვენი გზა სიმშვიდისა და ამაღლებული განწყობისკენ! →


ნინო ლიპარტიანი: - ექსპერიმენტების დრო არ მაქვს! » Georgiantheatre.ge თეა კახიანი - ნინო, ჩვენ ვაკეთებთ ინტერვიუების სერიას რეგიონალური თეატრების სამხატვრო ხემძღვანელებთან, ასეთი ინტერვიუ უკვე შედგა ჭიათურის და ზუგდიდის თეატრების სამხატვრო ხელმძღვანელებთან. ძალიან მძიმე ვითარებაა ზუგდიდის თეატრში. რა მდგომარეობაა თქვენთან, რა მდგომარეობაში დაგხვდა ზესტაფონის თეატრი? ნინო ლიპარტიანი - მე ვნახე გადაცემა ზუგდიდის თეატრზე და არანაკლებ მძიმე მდგომარეობა დამხვდა ზესტაფონშიც. მართალია ჩვენ არ გვაწვიმს და შენობა არ ინგრევა, მაგრამ სხვენი გამოკეტილი გვაქვს. არის ადგილები სადაც, ნამდვილად არასახარბიელო მდგომარეობაა. გამგეობაშიც სულ ვჩივი ამის თაობაზე, ერთადერთი კულტურული ცენტრი აქვთ და ისიც მოუვლელი, სირცხვილი არ არის? თან ვერ ვიტყვი რომ არ უნდათ დახმარება, ძალიანაც მოსწონთ, თავი მოაქვთ და მეც ვეთანხმები, რომ ზესტაფონი თეატრალური ქალაქია, ისევე როგორც სხვა ქალაქები. რაზეც მივმართე ყველაფერი გამიკეთეს, მაგრამ ეს არის მინიმალური. მესმის მათი, მათაც უჭირთ ფინანსებში, ციტა აქვთ გამოყოფილი. იქედან რასაც მეხმარებიან დარბაზს, ფოიეს და ა.შ. ვერ გავარემონტებ. მაგრამ გავარემონტე საგრიმიორო ოთახები, ის ადგილები, სადაც ჩვენ ძირითადად ვტრიალებთ. საერთოდ არ იყო სველი წერტილები, ძალიან მძიმე მდგომარეობაში იყო ტუალეტები. მე არ მესმის რა შემოქედებით მიღწევევბზე უნდა ვისაუბროთ თუ ელემენტარული პირობა არ შექმენი იმისათვის, რომ მუშაობა მოგინდეს, და რაც მთავარია ადამიანად ჩათვალო თავი. მაყურებელთა დარბაზიც მძიმე მდგომარეობაშია, სავარძლებიდან ლურსმნები ერჭობა მაყურებელს, მაგრამ ამის მოწესრიგებას მეტი თანხა სჭირდება. კიდევ კარგი გათბობის სიტემა გამართული დამხვდა, ოღონდაც ვერ ვრთავთ. იმდენად გაყინული იყო კედლები, რომ ღამითაც ვტოვებდით და თვეში 8 000 ლარი მოგვივიდა გადასახადი. და ეს ფაქტიურად მთელი ჩვენი საოფისე ბიუჯეტია. ახლა ეკონომიაზე გადავედით. მივხვდით, რომ ასე ვერ გავათბობთ თეატრს. არადა მაყურებელს თუ გამთბარ თეატრს არ დაახვედრებ, მერე ვიტყვით, რომ მისი თეატრში არ მოსვლა სპექტაკლების ხარისხის ბრალია. არადა ყველაფერი მარტივია, ერთხელ და ორჯერ რომ გავიყინები, მესამედ აღარ მივალ თეატრში. მათალია, ჩვენ ისეთ დროს დავამთავრეთ, ერთ ელექტრო პლიტას ვიყავით მიფიცხებული და არაფერი გვიკვირს, მაგრამ ხომ უნდა გადავლახოთ რაღაც? ახლა ხომ უკვე სხვა მოთხოვნები გვაქვს? ჩვენ 200 000 გვაქვს ბიუჯეტი, აქედან 15 000 სადადგმოს ეკუთვნის დანარჩენი ხელფასებია და 10 000 საოფისე, ამ თანხით გამორიცხულია რომ მთელი სეზონი გათბობა ჩართო თეატრში. თ.კ. - და დამატებითი თანხების მოძიების გზები და საშუალებები თუ არის რეგიონში? ნ.ლ. - ერთადერთი გზა სპექტაკლის გაყიდვაა. მთლიანად ყიდულობს ორგანიზაცია სპექტაკლს და მერე ბილეთებს თავის თანამშრომლებსა და ახლობლებში არიგებს. ამ მეთოდმა გაამართლა და ფული კარგად შემოგვივიდა, თეატრში ყველა გაოგნებული დარჩა, რასაკვირველია ეს იმითაც იყო გამოწვეული, რომ საახალწლო სპექტაკლი იყო და ახალ წელს ბევრად უფრო მარტივია სპექტაკლის გაყიდვა, უკვე მე ამ ტერმინებით დავიწყე საუბარი (იცინის). ახლა, ჩვენ, თეატრის შემოსავლებზე ვართ დარჩენილი, ამიტომ ამას მივაქციეთ ყურადღება, კარგად ამოვიღეთ თანხა. ამავე დროს ჩვენთვის გასაგებია, რომ ყოველთვის ვერ ვიზამთ ამას, საახალწლო დღეები სხვა საქმეა და სხვა დროს მაყურებელი ნაკლებ აქტიურია. თ.კ. - მართლაც მარკეტინგის კუთხით, ყველგან ერთი წესები მოქმედებს. პაატა ციქურიშვილიც ამბობს, რომ ვაშინგტონში ის აუცილებლად ითვალისწინებს დროის და მაყურებლის მოთხოვნებს, ვალენტინობას „რომეო და ჯულიეტას“ დგამს, „ჰელოუინის“ დროს „ფრანკენშტეინს“ და ა.შ. ნ.ლ. - დიახ, ასეა, აუცილებლად უნდა გაითვალისწინო ის დრო და გარემო სადაც რაღასაც აკეთებ. უნდა გაითვალისწინო მაყურებლის მოთხოვნა, რათქმაუნდა ეს იმას არ ნიშნავს, რომ უხარისხო და უგემოვნო პროდუქცია შექმნა. ამას ვერც გააკეთებ თუ შინაგანად არ ხარ ეგეთი. თ.კ. - რასაკვირველია ყველაფერი კომერციამ არ უნდა გადაწყვიტოს! ნ.ლ. - მაგრამ აუცილებლად მოგიწევს იმის გათვალისწინება, რომ ზესტაფონში ფსიქოლოგიურ დრამას, ამ ეტაპზე, ვერ დადგამ. ახლა ექსპერიმენტების დრო არ არის! ის სოციუმი აუცილებლად უნდა გაითვალსიწინო რომელშიც ტრიალებ. იმიტომ რომ მის გარეშე არაფერი ხარ, არაფერი ხარ თუ მაყურებელი არა გყავს. ზესტაფონში იყო წლები, როცა მაყურებელი საერთოდ არ იყო, მთლიანად მაყურებელი გაქრა თეატრალური სივრციდან, მხოლოდ თბილისით ხომ ვერ ვიმსჯელებთ? მაყურებელი მოსაწვევითაც კი არ მოდის თეატრში. თ.კ. - ეს იმას ხომ არ ნიშნავს, რომ თეატრში სიარულის კულტურა დაიკარგა? ნ.ლ. - მაყურებელს არ უნდა მოსვლა, ეზარება. ამის ერთ- ერთი მიზეზი თუნდაც ეს არაკომფორტული გარემოა. ჩვეულებრივ, როცა ადამიანს ცივა, როცა სავარძლიდან ლურსმანი ერჭობა და ამასთანავე შინ პრობლემები აქვს, თეატრში მისვლით სიამოვნებას ვეღარ გრძნობს. ამას წლები სჭირდება რომ თეატრს ისევ დაუბრუნდეს მაყურებელი. ამიტომ აღარ მაქვს ექსპერიმენტების დრო. ამიტომ გადავწყვიტე მოვიწვიო რეჟისორები, ვისი სპექტაკლებიც ვიცი. ბოლო დროს კრიტიკის საგანი გახდა ის, რომ თბილისში დადგმული სპექტაკლი ზესტაფონშიც დაიდგა, მაგრამ მე არ ვეთანხმები ამ კრიტიკას. ერთ ადგილას რომ დაიდგა ეს იმას არ ნიშნავს, რომ სხვაგან არ დაიდგას იგივე. იქ ხომ სხვა შემადგენლობით იდგმება? რაც თავისთავად სხვა ამოცანებს უსახავს რეჟისორს. თ.კ. - დიახ, მაგრამ მე მომეჩვენა, რომ ამ კრიტიკის კონტექსტი სხვა რაღაც იყო, რომ სპექტაკლებს მხოლოდ სათაურებს უცვლიან და როგორც ახალს ისე ასაღებენო! ნ.ლ. - სათაური შეგნებულად შევუცვალეთ, რადგან ჩავთვალეთ, რომ „დეჟავუ“ არ იყო ზესტაფონისთვის შესაფერი და გასაგები სათაური, დავარქვით „დაუსრულებელი რომანი“. მე ამას შეგნებულად ვაკეთებ, როცა ზუსტად ვიცი, რომ რეჟისორმა კარგად იმუშავა და სპექტაკლი ასე ვთქვათ „გამოუვიდა“ თბილისში, „გამოუვა“ ზესტაფონშიც. მინდა მომავალშიც იმავე ხერხს მივმართო და გაგა გოშაძესაც ვთხოვო თბილისში დადგმული სპექტაკლი ზესტაფონშიც დადგას. ვთვლი, რომ ამაში ცუდი არაფერია, მითუმეტეს, რომ ამ მიდგომამ გაამართლა, მაყურებლის მოწონება დაიმსახურა, როცა ვამბობ, რომ ექსპერიმენტების დრო არ მაქვს ამასაც ვგულისხმობ! თ.კ. - ნინო, ზესტაფონში სამხატვრო ხელმძღვანელების კონკურსმა საკმაოდ მშვიდად ჩაიარა, ეს იმ დაძაბულ ვითარებაში, რაც ზოგადად ამ კონკურსმა გამოიწვია, საკმაოდ უცნაურად გამოიყურება. ნ.ლ. - დიახ, თან თუ მხედველობაში მივიღებთ იმ ფაქტს, რომ ზესტაფონში ყვალაზე დიდი კონკურსი იყო, ოთხ კანდიდატს ჰქონდა წარდგენილი დოკუმენტაცია, სხვაგან 2 კანდიდატზე მეტი არ ყოფილა... თ.კ. - თუმცა კულტურულად ჩაიარა პროცესმა ნ.ლ. -სწორედ ასე იყო, არავის პრეტენზია არ გამოუთქვამს და არავის არ გაკვირვებია ჩემი დანიშვნა, თუმცა კომისიის წევრებს შორის, როგორც მე ვიცი, იყო გარკვეული აზრთა სხვადასხვაობა თ.კ. - ნინო, რა შინაარსის იყო შენს მიერ წარდგენილი პროგრამა? ნ.ლ. მასში ავსახე ყველაფერი რაც შეიძლება ადამიანმა თეატრს გაუკეთოს. ჩემს თავზე ავიღე ის რომ პირველად პრობლემებს მოვაგვარებდი და მოვაგვარე კიდეც. რასაკვირველია ჩემი ხარჯებით, როგორც ვთქვი, დიდ რემონტს ვერ გავაკეთებ, თუმცა მჯერა რომ ეტაპობრივად და ნელ-ნელა ყველაფერს შეიძლება მიაღწიო. მე თეატრში დამხვდა განწყობა, რომ ამ თეატრს არაფერი ეშველება თუ არ დაანგრიე და თავიდან არ ააშენე. მე ასეთი რადიკალური აზრების მომხრე არა ვარ ! ვმუშაობთ გასტროლების საკითხზე, ვიყავით გორში, გვინდა წავიდეთ ჭიათურაში და მე სულაც არ მგონია, რომ ეს ფულის შოვნის წყარო უნდა გახდეს. თ.კ. - ეს თეატრის ცხოვრების წესი უნდა იყოს... ნ.ლ. - ეს აზარტი თავისთავად უნდა გაჩნდეს, გასტროლები უნდა იყოს თეატრის ცხოვრების გამოცოცხლების წყარო. მიდის თურქეთთან და ამერიკასთან მოლაპარაკებები, ჩვენი დირექტორი სერიოზულად მუშაობს ამ საკითხზე! იმასაც კი არ ვფიქრობთ, რომ ჩვენ ახლა ამის ფული არ გვიდევს. ფულსა და გასტროლებთან დაკავშირებით მინდა აღვნიშნო ერთი რამ, როდესაც ჩემი კოლეგები მირეკავენ და მეუბნებიან, რომ ჩამოსვლა და მოდით ცუდად ვიტყვი, ფულის გაკეთება უნდათ ზესტაფონში, ეს არასწორი და არარეალურია. პირდაპირ ვამბობ, მდგომარეობა ისეთია, რომ ჩვენივე სპექტაკლებზე გვიჭირს ბილეთების გასაღება, არ მოდის მაყურებელი. და ამ სიტუაციაში გასტროლის გაკეთება ფულის შოვნის იმედით საღ აზრს არის მოკლებული. რათქმაუნდა, ეს ძალიან სამწუხაროა, რადგან სამი ლარი ღირს ბილეთი, ამხელა შრომას ვდებთ ჩვენს საქმეში, შემოიხედონ ერთი და ნახონ როგორ ხდება ეს ყველაფერი, როგორ მზადდება სპექტაკლი. მიჭირს იმის წარმოდგენა, რომ სამი ლარის გადახდაც კი ენანება ვიღაცას. თუმცა რასაკვირველია არიან ადამიანებიც, რომლებსაც ესმით თეატრის მნიშვნელობა. ზოგს კი, სამწუხაროდ, თეატრი ტაშ-ფანდურა გონია და არ ესმის ამ ტაშ-ფანდურაში ფული რატომ უნდა გადაიხადოს. დასანანია, როცა თეატრალური წარმოდგენა კულტურის სახლის კონცერტებთან არის გაიგივებული თ.კ. - პროფესიული თეატრის საწყისებთან ვბრუნდებით? ნ.ლ. - მე თითქმის ავკრძალე თეატრში ზედმეტი კულტურული ღონისძიებები. რასაკვირველია ჩვენც გვჭირდება დამატებითი თანხები და დარბაზს გავაქირავებთ, მაგრამ თეატრს კულტურის სახლად ვერ გადავაქცევ. დავდეთ ხელშეკრულება, რომლის მიხედვით წელიწადში სამი ღონისძიების ჩატარების უფლება ექნებათ მხოლოდ, რას კიდევ ასატანია. ამით ჩვენ გვინდა ხაზი გავუსვათ განსხვავებას, რომელიც არსებობს კულტურულ ღონისძიებასა და სპექტაკლს შორის. საწყენია ასეთ საკითხებზე რომ მიწევს დროის კარგვა. თ.კ. - ძალიან სამწუხაროა, ჩანს, რომ რეგიონებში რთული ვითარება და ბევრი პრობლემაა, პირველ რიგში ალბათ გარკვეული ნაბიჯებია გადასადგემლი მაყურებლის თეატრში დასაბრუნებლად... ნ.ლ. - დადებითიც მინდა ვთქვა, ზესტაფონში არის მაყურებლის ის კატეგორიაც, რომელიც ზუსტად გრძნობს და ზუსტად აღიქვამს სპექტაკლს. ეს ძალიან სასიხარულო და მოულოდნელიც იყო ჩემთვის. ასევე, მე დამხვდა ძალიან კარგი დასი, საკმაოდ მაღალი პროფესიული დონით! და ეს მიუხედავად იმისა, რომ ყველა მათგანი არ არის პროფესიონალი მსახიობი. ძალიან კარგი ახალგაზრდები გვყავს. ცოტა ხნის წინ ახალგაზრდების მოსაზიდად კონკურსი გამოვაცხადეთ. ავიყვანეთ ერთი გოგო და ერთი ბიჭი, ცოტა გაუჭირდათ ამ ნაბიჯის გადადგმა, თუმცა პირობები შევუქმენით, გავურემონტეთ ოთახები, ცხელი წყლით, შხაპით. 4-5 ოთახი მაქვს სადაც შემიძლია მსახიობები ვაცხოვრო.. მთავარი ის არის, რომ ძალიან ჯანსაღი გარემო შეიქმნა, არ არის ინტრიგები, მსხაიობები ამბობენ, რომ უხარიათ რეპეტიციაზე მოსვლა და ეს ბედნიერებაა! თ.კ. - შენ როგორც რეჟისორს რა შემოქმედებითი გეგმები გაქვს? ნ.ლ. - მე დავიწყე ვებერის „ბრიყვთა ვაშმის“ დადგმა, მაგრამ მერე გავაჩერე, რადგან ახალი წელი მოდიოდა. საახალწლოდ გამოვუშვი „მეფე შიშველია“. და აი ახლა ისევ ავდივარ სცენაზე „ბრიყვთა ვახშამით“. სამწუხაროდ არის იმის პრობლემა რომ რეპერტუარს გამართულად ვერ ამუშავებ, რადგან ერთხელ რომ დადგამ სპეტაკლს და მაყურებელს მოიყვან, მერე ახალი სპექტაკლი უნდა დადგა. როგორღაც იწურება მაყურებელი ... თ.კ. - „თანამედროვე თეატრის კვლევის ცენტრის“ მიერ ჩატარებული კვლევის მიხედვითაც არასახარბიელო მდგომარეობაა, კვლევის შედეგებმა აჩვენა, რომ თეატრში საქართველოს მოსახლეობის 9,5% დადის, ეს კი, ჩემი აზრით, ძალიან ცოტაა. ნ.ლ. - ამ კვლევებით მე არ ვიცი რამდენად ზუსტი შედეგები დგება. ვინ აწვდის ინფორმაციას კვლევისათვის? თეატრები? და მათ უნდა ვენდოთ? თუ თეატრები დაინახავენ, რომ მათ მიერ მიწოდებულ ინფორმაციაზეა დამოკიდებული თუ ვინ იქნება პირველი ადგებიან და დაწერენ იმას რაც თვითონ აწყობთ. თ.კ. - კი, მაგრამ ამის გადამოწმება ხომ ძალიან მარტივია? ნ.ლ. - ჰოდა გადაამოწმოს ვინმემ! თ.კ. - ე.ი. შენი რჩევაა ნაკლებად ვენდოთ თეატრებს და მხოლოდ გადამოწმებულ ინფორმაციაზე დაყრდნობით ჩავატაროთ კვლევა? ნ.ლ. - რასაკვირველია! თ.კ. - დიდი მადლობა ინტერვიუსთვის, წარმატებას გისურვებთ და იმედი გვაქვს, რომ ჩვენ, თეატრცოდნეებს გვექნება საშუალება, უფრო აქტიურად დავაკვირდეთ რეგიონების თეატრებში მიმდინარე პროცესებს ნ.ლ. - კარგი იქნება, თანაც ახლა გამზადებული გვაქვს პროექტი, გვინდა ჩავატაროთ რეგიონალური თეატრების ფესტივალი ზესტაფონში. დაფინანსება „ფეროს“ ვთხოვეთ და დიდი იმედი გვაქვს, რომ ეს ფესტივალი შედგება და ზესტაფონის კულტურული ცხოვრება გამოცოცხლდება! რასაკვირველია ყველა თეატრმცოდნეს მოვიწვევთ! ვიბრძოლებ, რომ ეს პროექტი ბოლომდე მივიყვანო, ზესტაფონისთვის ეს ნამდვილი საჩუქარი იქნება!


სასჯელი სკოლაში: როგორ დავიცვათ თქვენი შვილი (K – დან 3 – მდე) - ინფორმაცია - 2021 სასჯელი სკოლაში: როგორ დავიცვათ თქვენი შვილი (K – დან 3 – მდე) თქვენი ვაჟი სკოლიდან სახლში მოდის, რომელზეც წითელი ჯოხი აქვს მკლავზე. როდესაც ჰკითხავთ რა მოხდა, ის ამბობს, რომ მისმა მასწავლებელმა მძიმედ აითვისა, სანამ არ დააზარალებს. როგორ შეიძლება ეს იყოს? გაინტერესებთ თქვენი ვაჟი ჩვეულებრივ არ ტყუის, მაგრამ მოსაზრება, რომ ზრდასრული სკოლაში ზიანს აყენებს მას, საშინლად გამოიყურება, თქვენ არ გჯერათ, რომ ეს სინამდვილეში მოხდა. კარგად დამიჯერეთ. კაპიტალური დასჯა - ან ფიზიკური ძალადობა - კვლავ დაშვებულია როგორც 23 შტატის საჯარო სკოლებში დისციპლინის მეთოდი. ზოგი პედაგოგი ამას პრაქტიკულად ატარებს. ფიზიკური დასჯა შეიძლება მრავალი ფორმის მომტანი იყოს, მათ შორის, ბოქვენის შელახვა, ნაპერწკლები, ძარცვა, ბავშვების შერყევა. თუ პედაგოგი ან ადმინისტრატორი ბავშვის საპარსს გარეცხავს საპნით, აიძულებს მას დიდი ხნის განმავლობაში დგომა, არ მისცემს მას აბაზანაში წასვლას, ატარებს მას ტანსაცმლით ან კისრით, ან მას ექვემდებარება უხეში ფიზიკური სხეულის სხვა ფორმებს. გატარება, ეს ასევე ითვლება სხეულის დასჯად. წაიკითხეთ იმის გასარკვევად, რა უნდა იცოდეთ ფიზიკური დასჯის შესახებ და როგორ შეგიძლიათ შეაჩეროთ თქვენი შვილი ზიანის მიყენებისგან. ნებადართავს თუ არა ჩემი სახელმწიფო ფიზიკურ დასჯას სკოლაში? შტატებისა და აშშ – ს საკუთრება, რომელიც საშუალებას აძლევს, დაიცვან ფიზიკური დასჯა: ალაბამა, არიზონა, არკანზასი, კოლორადო, დელავერა, ფლორიდა, საქართველო, აიდაჰო, ინდიანა, კანზასი, კენტუკი, ლუიზიანა, მისისიპი, მისური, ჩრდილოეთ კაროლინა, ოჰაიო, ოკლაჰომა, პენსილვანია, პუერტო რიკო, სამხრეთ კაროლინა, ტენესი, ტეხასი, ვაიომინგი. შტატები და ოლქები, რომლებიც არ ითვალისწინებენ სავალდებულო ორგანოს დასჯას: ალასკა, კალიფორნია, კონექტიკუტი, ჰავაი, ილინოისი, აიოვა, მაინი, მერილენდი, მასაჩუსეტსი, მიჩიგანა, მინესოტა, მონტანა, ნებრასკა, ნევადი, ნიუ – ჰემფშირი, ნიუ – ჯერსი, ნიუ – იორკი, ჩრდილოეთ დაკოტა, ორეგონი, როდ აილენდი, სამხრეთი დაკოტა, იუტა, ვერმონტი, ვირჯინია, ვაშინგტონი, ვაშინგტონი, დასავლეთ ვირჯინია, ვისკონსინი. 28 შტატმა (დამატებით ვაშინგტონმა D.C.), რომელმაც აკრძალა ფიზიკური დასჯა, არ იძლევა სკოლაში ფიზიკური დასჯის ფორმა. თუ თქვენს შვილს ექვემდებარება ამ ტიპის ბოროტად გამოყენება, მოიცილეთ იგი კლასიდან და შეატყობინეთ ინციდენტს სკოლის ზედამხედველობას. შემდეგ მიჰყევით ქვემოთ მოცემულ რჩევებს სამედიცინო და იურიდიული დახმარების აღმოჩენის შესახებ. როგორ დავიცვა ჩემი შვილი, თუ ჩემი სახელმწიფო სანქციებს ფიზიკურ ძალადობას? მაშინაც კი, თუ ცხოვრობთ ისეთ სახელმწიფოში, რომელიც სკოლაში ფიზიკურ დასჯას აძლევს, შვილის დასაცავად კვლავ შეგიძლიათ გადადგათ ნაბიჯები. მოითხოვეთ სკოლის რაიონის დასჯის პოლიტიკის წერილობითი ასლი. მაშინაც კი, თუ ამას სახელმწიფო სანქცირებს, თქვენი სკოლის უბანი შეიძლება არ მოითმენს ფიზიკურ დასჯას. თუ ამგვარი მასშტაბური აკრძალვა მოქმედებს, მაშინ ყველა სკოლა უნდა დაიცვას ეს პოლიტიკა. შემდეგ გაეცანით სკოლის პოლიტიკას. შესაბამისად, დირექტორმა ან მასწავლებელმა შეიძლება აუკრძალოს ფიზიკური დასჯის გამოყენება სკოლაში ან საკლასო ოთახში. გაახარეთ თქვენი სურვილები ადრეულად. მაშინაც კი, თუ ფიზიკური დასჯა დაიშვება, შეგიძლიათ დაჟინებით მოითხოვოთ, რომ თქვენს შვილს ზიანი არ მიაყენოს. ჯორდან რიაკ, მშობელთა და მასწავლებელთა აღმასრულებელი დირექტორი განათლების სფეროში ძალადობის წინააღმდეგ (და ავტორი) უბრალო ლაპარაკი Spanking), მშობლებს ურჩევს, სასკოლო წლის დასაწყისში ისაუბრონ, სანამ დისციპლინური საკითხები ექვემდებარება ამოფრქვევას. ”ნუ დაელოდებით სანამ თქვენი შვილი ტრავმირდება,” - ამბობს ის. დაწერეთ იგი წერილობით. სთხოვეთ ადვოკატს შეადგინოს წერილი იურიდიული საკანცელარიო საქონლის შესახებ, რომელშიც ნათქვამია, რომ თქვენ აიღებთ სკოლიდან თქვენს შვილს ფიზიკურად დასჯის ნებართვას. თუ არ გყავთ ადვოკატი, შეგიძლიათ დაწეროთ წერილი საკუთარ თავზე, ჩვენი მეგზურის გამოყენებით. მიმართეთ ამ წერილს თქვენი ბავშვის მასწავლებელს, სკოლის დირექტორს, რაიონის ზედამხედველობას და განათლების სახელმწიფო ზედამხედველს. თუ გსურთ თქვენს წერილს საწვავი დაამატოთ, რიაკი რეკომენდაციას უცხადებს სკოლის ადმინისტრატორებს, რომ ფიზიკური დასჯა არღვევს თქვენს რელიგიურ მრწამსს, მაშინაც კი, თუ თქვენ გაქვთ სხვა მიზეზები, რომ ის არ გამოიყენოს. (სკოლების უმეტესობა იღებს და პატივს სცემს ამას, როგორც მიზეზი, რომ ბავშვი ფიზიკურად არ დაისაჯოს.) როდესაც თქვენი წერილი მზად არის, გაუგზავნეთ მას დამოწმებული ფოსტით ყველა მხარეს და შეინახეთ ასლები თქვენთვის. რა უნდა გავაკეთო, თუ ჩემს შვილს სკოლაში ზრდასრული ადამიანი დააზარალებს? თქვენს შვილს სკოლის ავტობუსიდან მისასალმებელი და მასწავლებლის მიერ მკლავზე მისალოცი პოვნა შეუძლია გაგიგრძნოთ გაღიზიანებული, გაბრაზებული და უძლური. მაგრამ შეეცადეთ მშვიდად იყოთ. უმჯობესია, პირველ რიგში, მის ემოციურ მოთხოვნილებამდე მიექცეს. დაჯექი მას და უთხარით, რომ დარწმუნდებით, რომ ეს აღარ ხდება. აუხსენით, რომ თქვენ გინდათ ის გითხრათ რა მოხდა და რომ აპირებთ ამ ყველაფრის დაწერას, თითქოს მოთხრობას დაწერდით. თუ ეს შესაძლებელია, გადაიღეთ დაზიანება. შემდეგი, დანიშნეთ თქვენს პედიატრთან, რაც შეიძლება მალე, რომ მან დაინახოს ტრავმის ზომა. ახსენით თქვენი ვიზიტის მიზეზი, როდესაც დარეკავთ. თქვენი ექიმი დააწერს დაზიანებას თქვენი ბავშვის ჩანაწერში, რომელიც შეგიძლიათ გამოიყენოთ სამართლებრივი მოქმედებისთვის საჭიროების შემთხვევაში. ამ დოკუმენტაციის საშუალებით, დანიშნეთ შეხვედრა სკოლის ზედამხედველთან. გამოიყენეთ ეს შეხვედრა ინციდენტის განსახილველად და აუხსენით, რომ თქვენს შვილს ახალ კლასში უნდა გადაყვანა. თუ ზედამხედველი, როგორც ჩანს, უპასუხისმგებლო ან არაპატიურია, შეატყობინეთ პოლიციას ან სხვა ხელისუფლებას. რა მოხდება, თუ არ ვიცი დარწმუნებული ვარ თუ არა ჩემი შვილი დაზარალებული? ზოგჯერ ბავშვი შეიძლება ჩივიდეს, რომ სკოლაში მოზარდის მხრიდან ძალადობა აქვს, მაგრამ მას ფიზიკური ნიშნები არ აქვს. შეიძლება სხვა ბავშვებსაც დაექვემდებარონ ფიზიკური დასჯა, მაგრამ ამაზე არ ისაუბრონ. თუ თქვენ გაქვთ რაიმე ეჭვი, იყავით მზადყოფნაში გარკვეული გამონათქვამების სიმპტომებისთვის: ეძებეთ მისი ქცევის ცვლილებები. ახლა შენი შვილი, რომელიც საწოლს უღიმღამოდ მიდიოდა, სკოლაში სურს, ახლა გამწარებული აქვს და უჩივის მუწუკებს? ის უარს ამბობს სკოლის ავტობუსზე სიარულიზე? მან შეწყვიტა საუბარი სკოლაში, თუმცა უყვარდა გითხრა შენი დღის შესახებ? უღიმღამოდ ის ტიროდა? მას უცებ ეშინია ძილის? მან ხომ არ შეგიმუშავა კვების პრობლემები? თუ შეამჩნევთ რომელიმე ამ ემოციურ წითელ დროშას, შეეცადეთ დასვით ისეთი კითხვები, როგორიცაა, "მოხდა სკოლაში რამე, რამაც შეგაშინოთ? მან შეიძლება დაიწყოს ინციდენტის შესახებ საუბარი, თუ მას ასეთი გახსნა აქვს. ასევე, შეეცადეთ მოძებნოთ ძალადობის ფიზიკური ნიშნები, როდესაც თქვენი ბავშვი იცვლება ან აბანოებს. ასევე შეგიძლიათ კონსულტაცია გაუკეთოთ სხვა მშობლებს, რომ ნახოთ თუ არა მათი შვილები მსგავსი გზით. ეს ეპიზოდები ყოველთვის ემოციურად სცილდება, მაგრამ თუ თქვენ შეძლებთ თქვენს შვილს დაანახოთ, რომ თქვენ ნაბიჯებს დგამთ მის დასაცავად და მის მხარდასაჭერად, მაშინ ის ალბათ მომხდარის გზით აღმოჩნდება, რომ ძლიერი იქნება - და ასეც იქნებით. თუ გაუარესდა პრობლემა, გაიარეთ კონსულტაცია ბავშვთა ფსიქიატრიის სპეციალისტთან. მან შეიძლება დაეხმაროს თქვენს შვილს გახსნას და ისაუბროს იმაზე, რა არის არასწორი - გამოდის, ეს არის ფიზიკური ძალადობა სკოლაში, თუ რაიმე სხვა რამ. ეწვიეთ მშობლებსა და მასწავლებლებს ძალადობის საწინააღმდეგოდ განათლების სფეროში, უახლესი სიახლეებისა და კვლევების შესახებ ფიზიკური დასჯის შესახებ, რათა გაარკვიოთ, რატომ არის ეს საშიში, სად არის ყველაზე გავრცელებული შეერთებულ შტატებში, და გაეცანით იდეებს, თუ როგორ შეგიძლიათ გააპროტესტოთ იგი თქვენს მხარეში . დაუკავშირდით კორპორატიული სასჯელის შემსწავლელ ეროვნულ ცენტრს და გაარკვიეთ, თუ როგორ უნდა ლობირება პოლიტიკოსებს, რომ აკრძალონ კორპორატიული სასჯელი თქვენს სკოლებში და სად უნდა დარეგისტრირდეთ მშობლებისთვის სემინარების შესახებ სასჯელის არა ფიზიკური ფორმების შესახებ და როგორ უნდა აიცილოთ ქცევის პრობლემები. იხილეთ ეროვნული საბჭო, რომ გააუქმოთ კორპორატიული სასჯელი სკოლის საიტზე სიახლეების, ფიზიკური დასჯის შესახებ, იურიდიული დახმარებისა და განხილვის ჯგუფების შესახებ. Უყურე ვიდეოს: მესამე კლასელი მოსწავლის მიმართვა სკოლის დირექტორს (მაისი 2021). Copyright 2021 \_ ინფორმაცია ექსპერტებისაგან ორსულობისა და მშობლების შესახებ \_ სასჯელი სკოლაში: როგორ დავიცვათ თქვენი შვილი (K – დან 3 – მდე)


სასანიანები სასანიანები (სპარს.: ساسانیان Ṣāṣānīyān) — სამეფო დინასტია ირანში (226— 651); წარმოშობით ფარსიდან იყვნენ. სახელი ეწოდა სასანის მიხედვით, რომელიც ქალღმერთ ანაჰიტას ტაძრის ქურუმი იყო და ფარსის სამეფო საგვარეულოს ეკუთვნოდა, მისი შვილი პაპაკი ისთახრის მმართველი იყო (მას მეფის ტიტული ჰქონდა). პაპაკის შვილმა არდაშირ I-მა დაამარცხა უკანასკნელი პართელი მეფე არტაბან V და თავისი ძალაუფლება გაავრცელა მთელ რიგ ოლქებზე, რომლებიც ადრე პართიიდ სახელმწიფოში შედიოდა. სასანიანების ხელმწიფეებს შაპურ I-იდან (241–272) მოყოლებული ირანის და არა ირანის მეფეთმეფის (შაჰინშაჰის) წოდებულება ჰქონდათ. III საუკუნეში სახელმწიფოს ცენტრალიზაციის მიზნით ოფიციალურ რელიგიად გამოცხადდა ზოროასტრიზმი, რომლის გავრცელებასაც სასანიანები IV საუკუნიდან იბერიასა და სომხეთშიც ცდილობდნენ, მაგრამ ამ ცდას წარმატება არ მოჰყოლია. სასანიანების დროს ირანში მიმდინარეობდა ფეოდალური ურთიერთობის ჩასახვა-განვითარების პროცესი. გაბატონებული კლასი შედგებოდა ქურუმთა, მხედართა და „მწერალთა“ (მოხელეთა) პრივილეგირებული წოდებისაგან. სასანიანების ირანის ეკონონომიკური ცხოვრების საფუძველი მიწათმოქმედება იყო, ქვეყნის ეკონომიკურ ცხოვრებაში მნიშვნელოვან როლს თამაშობდა ხელოსნობა და სატრანზიტო ვაჭრობა ინდოეთ-ჩინეთსა და ხმელთაშუა ზღვის ქვეყნებთან. ძირითადი მწარმოებლები — გლეხები — ფეოდალურად თანდათან დამოკიდებული ხდებოდნენ დიდებულებისაგან. სასანიანების წინააღმდეგ მიმართული სახალხო მოძრაობები რელიგიურ საბურველში იყო გახვეული. III საუკუნეში ირანსა და შუა აზიაში ფართოდ გავრცელდა მანიქეველთა მოძრაობა. V საუკუნის ბოლო წლებში, კავად I-ის დროს იფეთქა დიდმა ანტიფეოდალურმა მოძრაობამ, რომელსაც სათავეში ჩაუდგა მაზდაკი, მაზდაკელთა მოძრაობის ობიექტური შედეგი იყო ქურუმებისა და დიდებულების გავლენის შესუსტება, სახელმწიფოს ცენტრალიზაცია, ფეოდალურიურთიერთობის შემდგომი განვითარება სასანიანების ირანში მაღალ დონეზე იყო კულტურა. სასანიანები საუკუნეების მანძილზე ებრძოდნენ რომს (ბიზანტიას) სომხეთის, იბერიის, ლაზიკის, ჩრდილოეთ მესოპოტამიისა და არაბეთის ნახევარკუნძულის ხელში ჩასაგდებად, გაუთავებელი ქიშპი ჰქონდათ შუა აზიის მომთაბარე და ბინადარ ხალხებთან (ხიონიტები, კიდარიტები, ეფტალიტები). 484 წელს ეფტალიტებთან ბრძოლაში დაიღუპა პეროზი. სასანიანებმა დაკარგეს უზარმაზარი ტერიტორია მარვის აღმოსავლეთით. შუააზიელი და ამიერკავკასიელი ხალხები თავგამოდებით იბრძოდნენ დამპყრობთა წინააღმდეგ: 451 წელს სომხეთში იფეთქა დიდმა აჯანყებამ, 481-84 წლებში ვახტანგ გორგასლის მეთაურობით სასანიანების წინააღმდეგ ერთობლივად იბრძოდნენ ქართველები, სომხები და ალბანელები, 571 წელს სომხეთში კვლავ დიდი აჯანყება მოხდა. ხანგძლივმა ომებმა, რომლებმაც გააღარიბეს სახელმწიფოს რესურსები, გადასახადების მკვეთრმა ზრდამ, სოციალური უთანასწორობის გაძლიერებამ დაასუსტა სასანიანების ირანი, რითაც ისარგებლეს არაბებმა და ბოლო მოუღეს მას. სასანიანი შაჰების სია[რედაქტირება | წყაროს რედაქტირება] - არდაშირ I – 226-241 - შაპურ I – 241-270 - ჰორმიზდ I (ჰორმიზდ-არდაშირი) – 270-271 - ბაჰრამ I — 271-274 - ბაჰრამ II — 274-293 - ბაჰრამ III — 293 - ნარსე — 293-302 - ჰორმიზდ II — 302-309 - ადურ ნარსე — 309 - შაპურ II — 309-379 - არდაშირ II — 379-383 - შაპურ III — 383-388 - ბაჰრამ IV — 388-399 - იეზდიგერდ I — 399-421 - ბაჰრამ V გური — 421-438 - იეზდიგერდ II — 438-457 - ჰორმიზდ III— 457-459 - პეროზ I — 459-484 - ბალაში — 484-488 - კავად I — 488-496, 498-531 - ჯამასპი — 496-498 - ხოსრო I ანუშირვანი — 531-579 - ჰორმიზდ IV — 579-590 - ბაჰრამ ჩუბინი — 590-591 (არასასანიანთა საგვარეულოდან) - ხოსრო II ფარვიზი — 591-628 - კავად II — 628-629 - არდაშირ III — 629-630 - ფარუხან შაჰრვარაზი — 630 (არასასანიანთა საგვარეულოდან) - ბორანდუხტი (დედოფალი) — 630-631 - აზარმედუხტი (დედოფალი) — 631 - ხოსრო III — 631 - ჰორმიზდ V — 631-632 - ფაროჰზად-ხოსრო (ქტესიფონის მმართველი) — 631-632 - იეზდიგერდ III — 632-651[1] წყარო[რედაქტირება | წყაროს რედაქტირება] - არდაშირ პაპაკის ძის საქმეთა წიგნი. ფალაურიდან თარგმნა, გამოკვლევა და ლექსიკონი დაურთო თ. ჩხეიძემ, თბ., 1975 ლიტერატურა[რედაქტირება | წყაროს რედაქტირება] - გაბაშვილი ვ., სასანური ირანის სახელმწიფო, კრ.:ნარკვევები მახლობელი აღმოსავლეთის ისტორიიდან, თბ., 1957; - ИcTopия ИpaHa c дpeBHeйшиx BpeMeH дo koHцa XVIII Beka , Л., 1958; - ЛykoHиH B. Г., ИpaH B III Beke, M., 1979; - Christensen A., L’ Iran sous les Sassanides, 2 ed., Cph., 1944; - Nöldeke Th., Geschichte der Perser und Araber zur Zeit der Sasaniden, Leyden, 1879 - კაციტაძე დ., ქართული საბჭოთა ენციკლოპედია, ტ. 9, თბ., 1985. — გვ. 116-117.


text: მინისტრთა კაბინეტის ახალი შემადგენლობა ცნობილია 03.07.12 11:19 ახალი მთავრობის შემადგენლობა ცნობილია. ვანო მერაბიშვილის კაბინეტში შინაგან საქმეთა მინისტრის პოსტს ბაჩო ახალაია დაიკავებს, თავდაცვის მინისტრი კი დიმიტრი შაშკინი გახდება. ეს ცვლილებები პრეზიდენტის პრესსპიკერმა მანანა მანჯგალაძემ რამდენიმე წუთის წინ გააცნო მედიას. მისივე განცხადებით, განათლების მინისტრის პოსტზე გამოცდებისა და შეფასების ეროვნული ცენტრის ახლად დანიშნული დირექტორი ხატია დეკანოიძე დაინიშნა. ცნობილია კიდევ ერთი ახალი სახე მინისტრთა კაბინეტში. ლტოლვილთა და განსახლების მინისტრის თანამდებობაზე კობა სუბელიანს დალი ხომერიკი შეცვლის. დალი ხომერიკი აქამდე აფხაზეთის მთავრობის კულტურისა და განათლების მინისტრი იყო. კიდევ ერთი ახალი სახე მინისტრთა კაბინეტში პაატა ტრაპაიძე იქნება. ის დასაქმების სახელმწიფო მინისტრი იქნება. ეს პოზიცია პრეზიდენტის განკარგულების საფუძველზე შეიქმნა. პაატა ტრაპაიძე საზოგადოებას პრემიერ-მინისტრობის კანდიდატმა ვანო მერაბიშვილმა ჯერ კიდევ გუშინ წარუდგინა. როგორც მანანა მანჯგალაძემ აღნიშნა, მთავრობის შემადგენლობასთან ერთად, პარლამენტს წარედგინა მთავრობის ახალი პროგრამაც, პროგრამა სამ ძირითად პრიორიტეტს მოიცავს - დასაქმება, სოფლის მეურნეობა და ჯანდაცვის სფერო.